Ini Senarai Aktres Bollywood Tercantik Di Dunia, Menurut Pakar Bedah Plastik

Tidak menjadi sebuah kejutan jika nama-nama bintang bollywood seperti Deepika Padukone dan Kareena Kapoor disenaraika sebagai wanita paling cantik pada tahun 2020 oleh Top Beauty World.

Telah diketahui bahawa pemilihan artis yang paling cantik di dunia ini adalah berdasarkan 3 pakar bedah plastik dari Klinik Pembedahan Kosmetik Los Angeles.

Bukan mereka berdua sahaja tersenarai, terdapat beberapa orang artis wanita bollywood yang turut tersenarai mengikut urutan. Jom semak!

Kareena Kapoor berada di kedudukan ke-98 sebagai wanita paling cantik dalam versi Top Beauty World. Adalah diketahui bahawa isteri Saif Ali Khan masih aktif dalam bidang lakonan. Baru-baru ini dia terlibat dalam projek bersama Aamir Khan, iaitu filem Laal Singh Chaddha.

Kecantikan Jennifer Winget telah terpancar sejak dia masih muda. Dia berada di kedudukan ke-92 pada tahun 2020. Tidak hanya bergantung pada wajahnya yang menawan, karier lakonan Jennifer cukup cemerlang. Pada tahun 2019, dia memenangi anugerah pelakon wanita terbaik di Anugerah Emas Lions.

Pemenang Miss World 2000, Priyanka Chopra, menjadi alah satu wanita paling cantik pada tahun 2020 di kedudukan ke 82..  Pada tahun 2019, Priyanka dimasukkan dalam senarai 100 artis berpengaruh di majalah Time.

Katrina Kaif telah berada dalam senarai artis paling cantik di dunia beberapa kali. Kali ini, dia berada di kedudukan 40  telah mengalahkan beberapa selebriti terkenal di India. Katrina berusia 37 tahun mempunyai wajah kacukan iaitu India dan Inggeris.

Nama Aishwarya Rai melonjak naik melalui Miss India pada tahun 1994. Berada di kedudukan ke-10, Aishwarya sebenarnya pernah menang sebagai pelakon paling cantik pada tahun 2017. Selain penampilannya yang menawan, pelakon berusia 47 tahun ini juga berjaya mencuri perhatian peminat dengan karier lakonannya setelah membintangi Jodhaa Akbar pada tahun 2008.

Deepika Padukone berjaya menduduki tempat kedua sebagai wanita paling cantik pada tahun 2020 oleh Top Beauty World. Isteri Ranveer Singh ini telah dimasukkan beberapa kali sebagai artis paling cantik dari India.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Instafamous’ Didenda RM3,500 Minta Gambar Bogel Remaja Lelaki

Memetik laporan media tempatan, seorang pengamal media sosial terkenal yang juga jurugambar telah didenda sebanyak RM3,500 atau penjara enam bulan oleh Mahkamah Majistret Selayang semalam.

Hukuman itu telah dijatuhkan oleh Majistret Nik Mohd Fadli Nik Azlan ke atas Hishamudin Hashim, 32, selepas dia mengaku melakukan kesalahan itu dengan niat untuk menghina kesopanan mangsa yang merupakan seorang remaja lelaki berumur 21 tahun. Mengikut laporan, dia didakwa melakukan perbuatan itu di Selayang Mulia, Batu Caves, Gombak di sini pada 3.09 petang 23 November lepas mengikut Seksyen 509 Kanun Keseksaan yang memperuntukkan hukuman maksimum penjara lima tahun atau denda atau kedua-duanya, jika sabit kesalahan.

Timbalan Pendakwa Raya, Khairunnisak Hassni memohon hukuman berbentuk pengajaran walaupun mangsa dalam kes ini adalah lelaki manakala peguam, Ariff Amirul Abdul Jani merayu hukuman ringan atas alasan ini kesalahan pertama anak guamnya dan tertuduh juga menghidapi penyakit jantung.

Difahamkan,mangsa telah menerima mesej pada 27 Oktober lepas menerusi aplikasi Instagram yang menggunakan nama ‘TKDNXV Creative Solution’ menyatakan tertuduh ingin mengambilnya sebagai model penggambaran berkonsep kesihatan dan remaja itu yang meurupakan seorang pelajar telah bersetuju.

Susulan itu, pada 23 November lepas tertuduh menghantar mesej melalui aplikasi WhatsApp kepada mangsa memintanya menghantar gambar bogel dari sudut depan serta belakang. Remaja tersebut yang terkejut dengan permintaan itu menolak tawaran dari tertuduh dan berkongsi satu hantaran di laman Twitter yanng menasihati orang ramai agar berhati-hati dengan tertuduh. Sejurus tular perkongsian tersebut, beberapa individu lain turut menghantar pesanan kepadanya yang menyatakan mereka juga menerima perkara sama.


Nama Siti Nurhaliza Bakal Terpahat Dalam Walk Of Fame Adelaide!

Setiap tahun sebanyak nama tiga bintang antarabangsa bakal dipahatkan dalam Walk Of Fame di Sungai Torrens, Adelaide Australia yang mana pengiktirafan ini diberikan buat mereka yang pernah melakar sejarah di pentas Adelaide Festival Centre sejak ia mula dibuka pada tahun 1973.

Walk of Fame tersebut yang telah memberi pengiktifan lebih dari 130 buah nama selebriti serata dunia memperkenalkan tiga kategori pada setiap tahun berdasarkan Undian Terbuka, Pilihan Pengkritik dan Pilihan Adelaide Festival Centre (AFCT). Bagai tahun ini,buat pertama kalinya dalam sejarah industri muzik tanah air, nama penyanyi kesayangan ramai Dato Sri Siti Nurhaliza bakal menjadi tatapan di Walk Of Fame tersebut sebaris dengan selebriti dan pengkarya tersohor dunia.

Memecah rekod undian secara atas talian, Siti yang memenangi kategori undian terbuka itu pernah mengadakan persembahan di ‘Adelaide Festival Centre, OzAsia Festival’ pada tahun lalu. Mengikut laporan antarabangsa, penyanyi yang mendapat jolokan ‘Celine Dion Asia Tenggara’ itu telah memenangi hampir 300 anugerah dalam dan luar negara dan berjaya memenangi hati penonton yang hadir pada festival tersebut.

Selain Siti, dua lagi nama bintang antarabangsa yang bakal diabadikan di Walk Of Fame itu adalah penari, Frances Rings dan pemuzik William Barton. Difahamkan, untuk edisi 2019 itu sebanyak 11 nama telah dicalonkan berdasarkan pencapaian kategori masing-masing.


Aliff Aziz Akhirnya Ke Pangkuan Keluarga Setelah 9 Bulan Terpisah

Pelakon dan penyanyi Bella Astillah berkongsi sebuah video di laman Instagram yang memaparkan detik pertemuan semula bersama suami tercinta, Aliff Aziz.

Dalam video tersebut, kelihatan anak mereka Mohamad Ayden Adrean berlari ke arah Aliff dan berpelukan setelah sembilan bulan terpisah. Terdahulu penyanyi kelahiran Singapura itu tidak dapat berjumpa dengan keluarganya setelah tersekat di negara berkenaan berikutan sekatan yang dilaksanakan oleh kerajaan daripada memasuki Malaysia bagi mencegah penularan wabak COVID-19.

Menerusi laman Instagram nya pula, Aliff meluahkan rasa syukur apabila akhirnya dapat bertemu dengan isteri dan anak-anaknya setelah sekian lama terpisah. Rata-rata kenalan selebriti dan peminat turut berasa syukur dan gembira melihat keluarga ini dapat bersatu kembali setelah pelbagai dugaan melanda rumahtangga mereka sejak tahun lalu.

A post shared by 𝐀𝐥𝐢𝐟𝐟 𝐀𝐳𝐢𝐳 (@iamaliffaziz)

Bella dan Aliff mendirikan rumah tangga pada 9 September 2016. Bagaimanapun mereka bercerai pada 16 Me tahun lalu sebelum kembali rujuk ketika dalam tempoh edah. Namun, perkara itu dirahsiakan kepada pengetahuan umum. Hasil perkahwinan, mereka dikurniakan dua orang cahaya mata Mohamad Ayden Adrean, tiga tahun dan Ara Adreanna, 6 bulan.


Ilhoon BTOB Di Bawah Siasatan Polis Kerana Disyaki Penggunaan Dadah

Menurut Soompi, Agensinya iaitu Cube Entertainment telah mengeluarkan kenyataan yang mengesahkan bahawa Ilhoon BTOB di bawah siasatan kerana disyaki penggunaan dadah marijuana.

Pada 21 Disember, Channel A telah melaporkan bahawa Ilhoon atau nama penuhnya Jung Il-hoon telah ditangkap oleh polis setelah menggunakan marijuana. Dilaporkan bahawa polis dapat mengesahkan melalui testimoni dari rakan sekerja dan memeriksa aktiviti akaun bank bahawa Ilhoon menggunakan marijuana dengan kenalannya berkali-kali dari empat ke lima tahun yang lepas sehingga tahun lepas.

Selain itu, dilaporkan bahawa komponen dadah itu dapat dikesan melalui ujian folikel rambut. Pihak Polis juga dilaporkan memperoleh bukti bahawa Ilhoon membeli dadah jenis marijuana menggunakan cryptocurrency dan tidak menggunakan wang tunai untuk mengelakkan dari ditangkap. Kesnya dikatakan telah dihantar ke pihak pendakwaan pada bulan Julai.

Ilhoon kini menjalani latihan ketenteraan wajib setelah tersenarai pada bulan Mei tahun ini, walaupun pada mula dijadualkan untuk mendaftar pada bulan Mac. Channel A mengeluarkan laporan lebih lanjut yang mempersoalkan bahawa adakah enlistment beliau berkait rapat dengan penyiasatan. Agensi Ilhoon iaitu Cube Entertainment menjelaskan,

“Kami tidak tahu bahawa Ilhoon telah ditangkap kerana menggunakan marijuana. Walaupun pendaftarannya telah ditetapkan untuk bulan Mac, ianya ditunda kerana pandemik COVID-19.” – Agensi

Kemudian pada 21 Disember, Cube Entertainment mengeluarkan kenyataan berikut,

“Kami memeriksa Ilhoon sendiri mengenai laporan berita hari ini, kami mengesahkan bahawa beliau telah dipanggil oleh agensi siasatan dan sedang dalam siasatan kerana disyaki smoking marijuana.”

“Kami merasakan rasa tanggungjawab yang mendalam kerana telah menimbulkan kerisauan kepada banyak orang. Kami akan melakukan semua yang diperlukan agar beliau dapat mematuhi siasatan yang sedang dijalankan.”

“Kami sekali lagi meminta maaf kerana menimbulkan kebimbangan kepada ramai orang”- Agensi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anda Sanggup? McDonald Memperkenalkan Burger Spam Dan Oreo

Jika sebelum ini anda pernah mencuba makanan pelik seperti mee segera yang mempunyai boba dan sebagainya. Kini, McDonald China memperkenalkan burger terbaru edisi terhad iaitu Spam dan Oreo burger dalam media social China iaitu Weibo kini menjadi tular di media sosial.

Burger edisi terhad hanya dijual pada satu hari iaitu pada 21 Disember 2020. McDonalds China menghasilkan 400,000 burger dan didapati di 3,700 cawangan di seluruh China dan ianya ditebus menggunakan kupon WeChat. Harga bagi sebiji burger ini adalah RMB13.14  (RM8.13).

Burger itu sendiri dilapisi dengan dua keping daging spam yang tebal, oreo crumbs, dan sos hamburger yang kelihatan seperti mayonis. Segelintir orang yang memakannya mengatakan bahawa ianya tidak teruk dan gabungan antara mayonis dan Oreo terasa seperti Oreo dan susu.

So I had the spam & oreo burger today at @McDonalds in China. Honestly not too bad. pic.twitter.com/0cTz10OWzw

SPAM adalah jenama bagi daging babi dimasak dalam tin yang dihasilkan oleh Hormel Foods Corporation. Jadi ianya tidak halal untuk dimakan oleh umat Islam. Take note okay!


Memang Kagum! Ini Syarat Yang Ditetapkan Oleh Haqiem Rusli Untuk Berlakon

Penyanyi dan komposer terkenal ini mula menjadi perhatian selepas menyertai pertandingan nyanyian cilik Idola Kecil musim pertama pada tahun 2008 dan berjaya menjadi naib juara.

Pada masa itu dia baru berusia 10 tahun dan siapa sangka kini Haqiem Rusli mempunyai kelompok penyokong yang ramai sehingga dia merangkul Anugerah Bintang Popular Berita Harian (ABPBH2020) dan Anugerah MeleTOP (AME2020).

Namun di sebalik kejayaannya itu, Haqiem pernah menyuarakan hasratnya untukterjun dalam dunia lakonan. Namun dia telah menetapkan syarat seiring dengan prinsip hidupnya.

Dalam sebuah wawancara Haqiem dan Harian Metro baru-baru ini, hasrat untuk berlakon tercetus selepas dia bersembang dengan Datuk Rosyam Noor. Walaubagaimanapun, Haqiem menolak adegan berpegangan tangan bersama wanita semasa berlakon

“Bagaimanapun, sekiranya membabitkan babak seperti berpegangan tangan dengan pelakon wanita, saya takkan buat. Saya akan berjuang untuk perkara itu disebabkan mahu mengekalkan prinsip diri saya,” katanya.

Tambahnya lagi, pengarah tersohor, Syamsul Yusof pernah menawar dirinya untuk berlakon. Walaubagaimanapun, Haqiem tidak pasti sama ada ia sekadar gurauan ataupun serius.


“Best Of Luck” – Hael Husaini Sahkan Nabila Razali Bakal Beraksi Di Pentas AJL35

Menerusi hantaran di laman Twitter, penyanyi Hael Husaini mengesahkan bahawa Nabila Razali akan kembali semula menyanyikan lagunya sendiri, Peluang Kedua di pentas Anugerah Juara Lagu 35 (AJL35) yang dijadualkan pada 7 Februari 2021.

Menurut Hael yang juga komposer lagu itu bersama MFMF, keadaan Nabila sudah bertambah baik dan dia turut yakin bahawa rakannya itu sudah bersedia untuk membuat persembahan kelak.

“Dia sudah bersedia. Alhamdulillah menurut doktor keadaanya juga semakin baik” kata Hael ketika ditemui Murai.my di majlis pelancaran lagu Lara di The Chow Kit Ormond Hotel Kuala Lumpur petang Selasa

Dalam pada itu, Hael turut mengucapkan selamat maju jaya buat Nabila yang pertama kalinya akan membuat persembahan dalam AJL dan dalam masa yang sama peminat juga mendoakan kejayaan Hael yang mempunyai tiga buah lagu ciptaannya tersenarai sebagai 12 lagu AJL termasuk sebuah lagu nyanyiannya sendiri berjudul Hati.

Terdahulu, Nabila mengumumkan penarikan dirinya daripada bertanding dalam Separuh Akhir Muzik-Muzik 35 (SFMM35) selepas dinasihatkan oleh doktor untuk berehat berikutan keadaan kesihatannya yang tidak mengizinkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Mengadu Sakit”- Pengurus Dedah Keadaan Terkini Naim Daniel

Ketiadaan kelibat penyanyi Naim Daniel dalam majlis pelancaran lagu Lara petang semalam (Selasa) menjadi tanda tanya pihak media sehinggalah sebuah klip video ucapan penyanyi ini dikongsi buat tetamu yang hadir di The Chow Kit Ormond Hotel, Kuala Lumpur.

Dalam video tersebut, Naim atau nama sebenarnya Muhammad Naim Daniel Baharin memohon maaf kerana tidak dapat hadir dalam majlis itu kerana keadaan dirinya masih lagi tidak mengizinkan. Menjelaskan lebih lanjut mengenai keadaan Naim, Pengarah Urusan Worldpeace Entertainment, Usaid Hamdi, mendedahkan Naim sepatutnya akan hadir dalam majlis ini untuk bersama-sama lagi dua rakan duetnya, Hael Husaini dan Haqiem Rusli.

Namun kelmarin, Naim mengadu rahangya semakin sakit dan doktor memintanya untuk berehat terlebih dahulu sementara mendapatkan keputusan untuk tempoh berehat.

“Maaflah sebab Naim tak dapat hadir hari ini. Sebelum ini dia telah makan ubat tahan sakit dan dia sendiri nak teruskan kerja-kerjanya. Namun semalam, dia mengadu sakit dan kami mengambil keputusan bersama untuk rehatkan dia dan dapatkan pemeriksaan lanjut dengan doktor” kata Usaid kepada Murai.my

Dalam pada itu, Usaid turut berterima kasih kepada semua peminat dan rakan-rakan selebriti yang tidak putus-putus mendoakan kesihatan Naim.

“Saya harap semua orang dapat doakan dia cepat sembuh dan kembali lebih kuat”

“Kita tunggu apa keputusan doktor dan saya harap tiada kesan panjang terhadapnya kerana itu anggota badan yang dia gunakan untuk mencari rezeki sebagai penyanyi”

“Saya berterima kasih kepada semua media yang hadir hari ini yang terus beri sokongan kepada kami dan projek (trio) ini” katanya lagi

Terdahulu, industri hiburan digemparkan dengan khabar berita Naim terlibat dalam kemalangan jalan raya di Lebuhraya Kajang-Seremban (LEKAS) apabila kereta jenis pacuan empat roda Ford Ranger yang dipandunya terbabas dan melanggar pembahagi jalan ketika dalam perjalanan ke Sri Pentas bagi rakaman sebuah program hiburan.


5 Filem Hollywood Paling Rugi Sepanjang 2020

Pandemik COVID-19 yang berlaku telah memberi kesan terhadap pelbagai pihak, antaranya industri filem. Telah diketahui bahawa industri filem juga menerima kesan akibat pandemik yang berlaku. Berikut adalah 5 filem Hollywood yang mengalami kerugian sepanjang 2020. Adakah filem kegemaran anda turut tersenarai? Stay tune guys!

Filem The Onward, yang release pada 6 Mac 2020, adalah salah satu filem animasi yang paling ditunggu-tunggu. Lebih-lebih lagi, suara aktor tersebut adalah Tom Hollad, aktor bagi filem Spiderman. Namun, malangnya release filem Onward sewaktu pandemik COVID-19. Hal ini mengakibatkan pawagam terpaksa ditutup lebih awal dan membuatkan filem Onward menjadi agak lesu.

Filem Onward yang mengisahkan tentang Ian Lightfoot (Tom Holland) dan Barley Lightfoot (Chris Pratt) dalam usaha mencari artifak untuk menghabiskan hari terakhir bersama ayahnya. Menurut Variety, Onward menggunakan sekitar 175-200 juta USD sebagai modal. Walaubagaimanapun, filem ini hanya meraih keuntungan sebesar 141 USD sahaja.

Filem The Call Of The Wild ini diadaptasi dari novel terkenal berserta tajuk yang sama. Filem ini menampilkan kisah Harrison Ford, yang memaikan watak John Thornton dengan anjing kesayangannya bernama Buck. Dipendekkan cerita, John Tornton dan Buck menjadi satu pasukan dalam menghantar surat ke daerah penuh salji di Yukon, Kanada.

Walaupun ianya didaptasi dari novel yang terkenal, filem The Call Of The Wild ini tidak mendapat sambutan yang baik sewaktu ia release pada 21 Februari 2020. Pengkritik  Amerika Syarikat mengkritik bahawa filem ini kekurangan unsur semula jadi dan produser dan pengarahnya hanya memfokuskan pada teknologi CGI sahaja.

Dipetik dari The Numbers, filem The Call Of The Wild yang menggunakan bajet sebanyak 150 juta USD mengalami kerugian. Hal ini keran filem ini hanya meraih keuntungan sebanyak 110 juta USD dan mengalami kerugian sebanyak 40 juta USD.

Underwater adalah antara filem yang mengalami kerugian pada awal tahun ini. Filem yang dibintangi oleh Kristen Stewart sebagai Norah Price. Walaubagaimanapun, filem yang membuatkan Kristen Stewart memotong rambutnya itu menerima kritikan ppedas dari pihak pengkritik. Underwater dikatakan kurang membina suasana survival dalam air.

Menurut Deadline dan Box Office Mojo, filem yang menelan perbelanjaan sebanyak 80 juta USD ini hanya meraih keuntungan sebanyak 40 juta USD sahaja. Aksi Kristen Stewart di dalam Underwater juga mengakibatkan kerugian sekitar 50 peratus atau 40 juta USD.

Filem The Rhythm Section ini telah ditayangkan pada 31 Januari 2020. Filem bergenre aksi thriller ini dibintangi oleh isteri kepada Ryan Reynolds iaitu Blake Lively yang memainkan watak sebagai Stephanie Patrick. Filem ini mengisahkan Stephanie yang berduka setelah menerima berita bahawa seluruh keluarganya mati akibat nahas pesawat yang dirampas oleh pengganas.

Walaupun ianya ditayangkan pada awal tahun 2020, filem ini tidak dapat membuahkan hasil yang lumayan. Menurut The Numbers, filem yang menelan perbelanjaan sebanyak 50 juta USD ini hanya meraih keuntungan sebanyak 6 juta USD sahaja. Hal ini bermaksud filem The Rhythm Section ini telah mengalami kerugian sebanyak 44 juta USD!

Filem aksi Mulan adalah projek Disney yang paling ditunggu-tunggu ramai. Hal ini kerana watak utama bagi filem ini iaitu Liu Yifei terpaksa berlatih seni mempertahankan diri selama beberapa bulan untuk melakukan babak yang berbahaya sebagai Mulan. Namun, usaha Liu Yifei tidak membuahkan hasil.

Mulan adalah antara filem Disney yang mengalami kerugian pada tahun 2020. Hal ini kerana filem yang release pada 4 September 2020, dibatalkan screenings, dan ditayangkan di Disney+ kerana pendemik COVID-19. Menurut Box Office Mojo, filem Mulan yang menelan perbelanjaan sebanyak 200 juta USD ini hanya meraih keuntungan sebanyak 70 juta USD sahaja. Jika dihitung, filem Mulan ini telah mengalami kerugian sebanyak 130 juta USD!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


14 Hari Dikuarantin, Ismail Izzani Akui Hilang Semangat

Pada bulan lalu, industri hiburan digemparkan dengan khabar berita mengenai penyanyi Alif Satar yang telah disahkan positif setelah dijangkiti wabak COVID-19.

Susulan daripada itu, Alif yang telah membuat persembahan di Separuh Akhir Muzik-Muzik 35 (SFMM35) telah dimasukkan ke sebuah hospital di Melaka manakala penyanyi dan krew yang turut berada dalam set penggambaran rancangan itu dikehendaki menjalani ujian swab dan kuarantin kendiri.

Ini termasuklah buat penyanyi dan pelakon Ismail Izzani yang telah menjalani kuarantin kendiri selama 14 hari. Meskipun telah pun selesai menjalani proses kuarantin, namun bagi Ismail dia akui proses pengasingan tersebut begitu mencabar buatnya dan sepanjang tempoh tersebut pelbagai perihal berada dalam fikirannya.

Akui tinggal bersendirian membuatkan dirinya hilang semangat dan motivasi, namun buat Ismail dia cuba memotivasikan diri dengan mencipta muzik selain turut berinteraksi bersama rakan dan ahli keluarga menerusi media sosial.

“Semasa dalam pengasingan, saya mempunyai masa untuk merenung dan berfikir tentang perkara-perkara penting buat saya, rakan, keluarga dan muzik”

“Perubahan gaya hidup tersebut bukan mudah. Saya tinggal bersendirian dan kesepian berpanjangan serta kekangan kebebasan membuatkan saya hilang semangat dan motivasi.Semasa saya cuba memotivasikan diri dengan mencipta muzik, kebanyakan sumber inspirasi utama saya datang daripada hubungan terutama daripada mereka yang berada di sekeliling saya”

“Ketika ini, yang telah banyak membantu kesihatan mental saya untuk terus menghabiskan pengasingan ialah media sosial dan aplikasi mesej yang sangat membantu saya kekal berhubung dengan rakan dan keluarga” kata Naim dalam sebuah kenyataan

Akui dirinya bertuah kerana mempunyai pelbagai kemudahan, namun dalam masa yang sama dia berasa simpati dengan pendatang baharu dalam industri selain turut mengajak orang ramai untuk sama-sama menyokong karya mereka.

“Saya juga mempunyai masa untuk berfikir dan mensyukuri nasib saya. Saya dapat tinggal di rumah, berehat, merenung tentang kehidupan dan menyediakan diri untuk perjalanan akan datang. Ramai orang lain tidak seberuntung saya. Terutama pemuzik atau artis-artis yang baru bermula. Kekangan untuk keluar dan membuat persembahan membuatkan mereka sangat sukar mencipta nama”

“Ada banyak cara kita boleh menyokong mereka, sama ada melalui penstriman lagu mereka, meminta lagu mereka dimainkan di radio atau menunjukkan sokongan dan penghargaan kepada mereka di media sosial” katanya lagi

Sebagai info, lagu Hello duet Ismail bersama Andi Bernadee turut bertanding di SFMM35 pada minggu lalu bagaimanapun lagu tersebut gagal mara ke AJL35.


6 Artis BoIlywood Ini Pernah Ambil Watak Jadi ‘Pelacur’. Kareena Kapoor Paling Panas!

Kebiasaannya, ramai yang tahu, filem Bollywood lebih sinonim dengan lagu dan tarian, kisah tentang percintaan dan kekeluargaan. Namun, para pembikin industri perfileman Bollywood semakin berani untuk mencuba sesuatu yang baru dengan aksi yang lebih ‘panas’.

Kareena Kapoor , Vidya Balan dan Rani Mukerji adalah antara pelakon yang pernah membawakan watak sebagai ‘pelacur’ di dalam filem. Namun begitu, ianya bukanlah satu perkara yang mudah untuk dilakukan kerana mereka perlu menumpukan sepenuh perhatian bagi menghidupkan watak yang dibawa agar ia kelihatan begitu semula jadi di mata penonton. Adegan yang ditonjolkan juga bukan hanya sekadar ciuman tetapi termasuklah adegan di ranjang yang kita tidak akan terduga sama sekali.

Lebih-lebih lagi untuk watak yang dipegang sebagai ‘pelacur’ dan kebanyakan filem yang ditayangkan adalah untuk genre dewasa kerana untuk membawakan watak seperti ini, mereka perlu berpakaian lebih seksi dan sensual untuk membuatkan penonton juga merasa lebih teruja.

Dipetik dari pelbagai sumber, berikut adalah senarai 6 artis yang berjaya memegang watak sebagai ‘pelacur’ di dalam filem. Anda tentu ingin tahu siapakah mereka bukan? Jom kita lihat senarai di bawah!

Huma Qureshi adalah pelakon pertama yang berjaya membawa watak sebagai ‘pelacur’ yang bernama Jhimli dalam filem Badlapur (2015). Bukan hanya sebagai seorang pelacur, malahan dia juga diminta untuk menjadi pencinta untuk watak yang dilakonkan bersama Nawazuddin Siddiqui.

Pelakon kelahiran 1986 ini berjaya mendapat pujian kerana ekspresinya yang halus tetapi dapat memberi tenaga yang kuat kepada penonton. Huma Qureshi terkenal sebagai seorang artis Bollywood yang memiliki sepasang mata yang sangat menggoda.

Neha Dhupia yang memulakan kariernya dalam industri Bollywood dengan membintangi filem yang bertajuk Julie (2004). Pada masa itu, dia dicabar untuk memegang watak utama sebagai ‘pelacur’.

Filem ini menceritakan tentang seorang ahli perniagaan yang jatuh cinta dengan Julie. Ketika Julie dilamar, dia merasa dilema kerana bakal suaminya tidak tahu bahawa dia bukanlah seorang gadis yang baik. Di dalam filem itu juga, Nuha buka sahaja harus berpakaian seksi tetapi juga harus melakukan adegan seks.

Kalki Koechlin tampil berani membawakan watak sebagai ‘pelacur’ menerusi filem yang berjudul Dev D (2009). Dia berjaya menghidupkan watak sebagai Chanda dengan sangat baik. Filem ini adalah filem genre dark-comedy dan terdapat juga adegan romantis di dalamnya yang menjadikan jalan cerita filem ini sangat menarik.

Di dalam filem Dev D, Kalki Koechin adalah seorang pelajar pada waktu siang namun berubah secara drastik dan menjadi seorang pelacur pada waktu malam. Dia juga harus berpakaian seksi untuk menghidupkan lagi aura bad girl.

Nama Rani Mukerji sudah tidak asing lagi di dalam industri perfileman. Beliau merupakan seorang aktor yang berjaya dan boleh membawakan apa sahaja watak yang diberikan dengan sempurna. Rani Mukerji juga tidak ketinggalan dalam pembabitan untuk menjayakan watak sebagai ‘pelacur’. Dia dengan berani membawakan watak luar biasa dalam tiga filemnya yang berjudul Mangal Pandey: The Rising (2005), Laaga Chunari Mein Daag (2007) dan Saawariya (2007).

Peranan yang dimainkannya dalam ketiga-tiga filem tersebut sangat berbeza. Contohnya dalam filem Laaga Chunari Mein Daag, dimana ia mengisahkan tentang kehidupan seorang wanita muda yang telah meninggalkan keluarganya untuk mendapatkan pekerjaan dan akhirnya dia menjadi ‘pendamping’ yang sangat terkenal di Mumbai.

Vidya Balan telah mengambil bahagian dalam filem Dirty Picture (2011). Enam tahun kemudian, pelakon ini memainkan peranan sebagai ‘pelacur’ dalam filem Begum Jaan (2017). Berjaya menghidupkan keperibadian watak yang hebat itu telah membuatkan Vidya Balan dipuji kerana kesungguhannya dalam bidang lakonan.

Kareena Kapoor juga pernah tampil dengan watak sebagai ‘pelacur’ dalam dua filem yang berjudul Chameli (2003) dan Talaash (2012). Pelakon ini sering membuatkan pelakon akan terkesima dan terpesona dengan lakonan dan wajahnya yang cantik. Lakonannya dalam filem Talaash juga sangat luar biasa sehingga berjaya memenangi banyak anugerah.

Lakonan Kareena Kapoor begitu menggoda sehingga mampu meraih kejayaan dan membuatkan penonton sangat teruja. Tidak perlu mengenakan pakaian sehingga menampakkan bentuk tubuh, pesona pelakon berusia 40 tahun ini tetap mampu menghidupkan watak walaupun sebagai ‘pelacur’

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


10 Destinasi Pilihan Pelancong Sambut Tahun Baru 2021, Menurut Agoda

Setelah hampir setahun, pelaksanaan kawalan pergerakan, kini para pelancong memilih untuk memanjakan diri dengan penginapan lebih mewah untuk menyambut Tahun Baharu yang bakal tiba tidak lama lagi. Anda sudah merancang destinasi sambutan tahun baru anda? Berikut adalah 10 destinasi pilihan pelancong menyambut tahun baru 2021 menurut Agoda. Stay tune guys!


Tampil Luar Biasa! Kim Seon Ho Jadi ‘Cover’ Majalah Noblesse Men

Kim Seon Ho baru-baru ini muncul menjadi penghias muka depan untuk majalah Noblesse Men. Pelakon kacak yang sedang meningkat naik berkat dari drama tvN “Start Up” itu membincangkan kerjaya dan kehidupannya.

Salt Entertainment dan Noblesse Men mengeluarkan preview untuk muka depan majalah edisi Januari-Februari 2021 yang akan datang. Kim Seon Ho kelihatan tampan dan luar biasa dalam setiap gambar yang diambil. Lihat gambar-gambar ini, ternyata penampilan  Kim Seon Ho agak luar biasa.

Dalam wawancara yang disampaikan Kim Seon Ho bercakap tentang menjadi model muka depan majalah untuk pertama kalinya.

“Ketika pertama kali mendapat tawaran itu, saya gembira, tetapi kemudian saya mulai risau. Saya berfikir, ‘Bagaimana jika saya tidak dapat berpose dengan baik? Bagaimana jika terasa janggal? Saya akan buatkan mereka terganggu’ dan saya gugup.”

Sebelum terlibat dalam drama Korea Start-Up, nama Kim Seon Ho sudah dikenali dalam beberapa drama Korea popular. Jejaka berlesung pipi ini pernah berlakon dalam Welcome To Wakiki 2, Catch The Ghost, 100 Days My Prince, dan Two Cops.

Wawancara dan gambar-gambar untuk sesi fotografi penuh Kim Seon Ho akan diterbitkan dalam terbitan Noblesse Men edisi Januari-Februari 2021. Kim Seon Ho kini sedang bersiap untuk drams musikalnya yang akan datang “Ice”, yang akan tayangkan secara perdana di S Theatre di Sejong Center pada 8 Januari.


Penyanyi Dangdut, Lesti Kejora Dikecam Kerana Jadi Wanita Tercantik Di Asia Tenggara, Ini Reaksinya!

Penyanyi dangdut, Lesti Kejora sedang hangat diperkatakan kerana namanya termasuk dalam senarai lima teratas The 100 Most Beautiful Women of 2020 atau 100 Wanita Tercantik 2020 versi dari Top Beautiful World. Sekaligus mewakili wanita tercantik di Asia Tenggara.

Rata-rata netizen yang terkejut dan mempersoalkan perkara ini. Sebabnya, Lesti berjaya mengalahkan wanita cantik di Indonesia seperti Raisa dan Natasha Willona. Bukan itu sahaja, dia juga mengalahkan pelbagai selebriti dunia yang lain termasuklah Lisa Blackpink dan Kareena Kapoor.

Menanggapi banyak komen netizen mengenai dia berada di lima wanita paling cantik di dunia, Lesti dilihat begitu tenang membalasnya. Dia juga tidak bimbang dengan komen-komen buruk yang dibuat terhadapnya.

“Kalau yang suka ramai, pasti yang tidak suka pun ramai. Ya, tidak mengapa. Namanya juga hidup, berpasang-pasangan. Ada yang baik, ada yang buruk. Fokus pada perkara yang baik-baik saja,”-kata Lesti dengan bijak, seperti dipetik dari rancangan YouTube KH Infotainment

Katanya, dia hanya menumpukan perhatian pada komen positif yang disampaikan oleh peminatnya. Kerana, menurutnya, apa sahaja pernyataan yang dibuat oleh netizen adalah doa yang boleh saja berbalik terhadap diri mereka masing-masing.

Untuk makluman, kekasih Rizky Billar ini berada di tempat kelima dalam senarai 100 Wanita Tercantik 2020 versi Top Beautiful World, dengan 9,148 mata. Poinnya hanya satu mata berbeza dengan Yoona SNSD, iaitu 9,149 mata. Kemudian di kedudukan ketiga diduduki oleh model Barbara Palvin dengan 9,160 mata dan tempat kedua diduduki oleh artis India Deepika Padukone dengan 9,163 mata. Sementara itu, kedudukan pertama ialah model dari Turki, Handi Ercel.


Semakin ‘Suspen’! 3 Alasan Korang Kena Tonton ‘The Penthouse’

Dari 20 episod, drama The Penthouse ini sudah ditayangkan lebih dari separuh episod. Drama yang dibintangi oleh Lee Ji Ah, Kim Seo Yeon, dan Eugene, dan ramai lagi. Sesiapa yang menontonnya dari awal episod, sudah tentu merasa geram dan berdebar menanti episod akhir bukan? Bagi sesiapa yang belum menontonnya, ini adalah beberapa alasan anda harus menonton drama ini. Stay tune guys!

The Penthouse membincangkan sejauh mana Shim Soo Ryeon, Cheon Seo Jin, dan Oh Yoon Hee akan melangkah untuk menguasai dalam bidang hartanah dan pendidikan untuk anak-anak mereka. Shim Soo Ryeon  adalah seseorang yang mampu membuatkan orang lain cemburu akan kecantikan dan keanggunannya, tetapi beliau sebenarnya ingin membalas dendam terhadap mereka yang telah memusnahkan kehidupan kehidupan anaknya.

Sementara itu, Cheon Seo Jin dinobatkan sebagai soprano terbaik Korea sejak zaman sekolahnya, dan kini beliau sanggup melakukan apa sahaja untuk mendapatkan apa yang beliau mahukan dalam hidup. Bukan itu sahaja, Oh Yoon Hee yang setiap hari bekerja tanpa penat untuk membahagiakan anaknya

Walaupun ketiga-tiga wanita ini berasal dari pelbagai lapisan masyarakat, penonton dapat melihat mereka semua mempunyai matlamat yang sama, iaitu sanggup melakukan apa sahaja untuk anak-anak mereka. Dan dari sini, penonton dapat lihat kisah masing-masing mengenai keibuan dan ketamakan.

Jika anda melihat teaser drama ini, penonton dapat melihat gambaran balas dendam yang berlaku dalam drama tersebut. Seorang gadis yang jatuh ke dalam penthouse fountain, Shim Soo Ryeon dilihat menjerit ketakutan, dan Cheon seo Jin memberikan amaran kepada seseorang. Sementara itu, Joo Dan Tae melakukan toast di hadapan residents, penonton sudah dapat merasakan kesombongan dan ketamakan golongan atasan.

Penulis Kim Soon Ok bagi drama The Penthouse, sebelum ini pernah menghasilkan karya seperti drama Temptation of Wife, Band of Sisters, dan The Last Empress. Gabungan hebat bersama pengarah iaitu Joo Dong Min, yang telah mendapat puijian bagi drama Return dan The Last Empress.

Pasukan produksi drama itu memberikan komen bahawa skrip yang ditulis oleh Kim Soon Ok sangat kuat dan menarik, berserta karya pengarah Joo Dong Min yang tidak akan dapat dilupakan oleh penonton.

“Skrip yang ditulis oleh Kim Soon Ok sangat kuat dan menarik, karya pengarah Joo Dong Min yang tidak dapat dilupakan oleh penonton, kemahiran para pelakon yang mengagumkan telah membentuk segitiga yang sempurna yang membawakan jenis hiburan yang baru kepada penonton.”- Pasukan Produksi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Terkejut, Tandatangan Tun Mahathir Muncul Dalam Siri Drama Netflix “The Crown”

Hari ini media sosial dipenuhi dengan ucapan bangga dari netizen setelah melihat tandatangan Tun Dr. Mahathir Mohamad, dalam rancangan TV Netflix berjudul “The Crown”.

Kepada mereka yang tidak melanggan Netflix, “The Crown” adalah drama bersiri yang diadaptasi dari beberapa kisah benar semasa pemerintahan Ratu Elizabeth II. Pertunjukan ini juga terkenal kerana menampilkan acara yang membentuk separuh kedua abad ke-20.

The Crown Musim ke 4 ini menampilkan watak ikonik seperti Puteri Diana dan Margaret Thatcher, dua wanita Britain yang telah menjadi sorotan dalam sejarah Britain.

Seperti yang dikongsikan oleh pengguna Twitter Endie (@The_Endie), sedutan yang diambil dari episod kelapan. Menariknya, selain dari Tun M, tandatangan bekas Perdana Menteri Singapura, Lee Kuan Yew juga terlihat di sedutan itu.

Ia merupakan tandatangan dari pemimpin dari negara-negara Komanwel pada tahun 1985.

Selain itu, ramai juga kagum dengan drama ini yang begitu terperinci malah ada yang menyatakan harapan mereka jika kejadian penting lain seperti insiden ‘The Dawn Raid’ dan kempen boikot ‘Buy British Last’ untuk ditampilkan dalam siri ini.

Jika belum menonton, mari kita sama-sama menonton The Crown season 4 sudah tayang di Netflix sejak 15 November 2020. Berikut trailernya.


5 Kesilapan ‘Baking’ Brownies Yang Ramai Terlepas Pandang

Sebut sahaja brownies, sudah tentu terbayang rasa manis coklatnya yang mampu buat anda rasa tak cukup kalau makan sikit. Brownie adalah konfeksi coklat yang dibakar sama ada dalam segi empat atau segi empat tepat. Resipi untuk menghasilkannya juga sangat mudah. Namun begitu, terdapat beberapa baking mistakes yang akan merosakkan brownies tanpa anda sedar. Stay tune guys!

Mungkin ianya kelihatan remeh, tetapi ianya boleh berlaku jika anda tidak membaca resipi dengan betul. Sebelum proses membakar dapat dimulakan, anda perlu mencari resipi yang sesuai dengan tahap kesukaran dan konsistensi brownie yang anda inginkan.

Secara dasarnya terdapat dua jenis brownies, iaitu cake-like dan fudgy. Kedua-dua jenis brownie ini kebiasaannya memerlukan jumlah coklat yang berlainan dan seterusnya menghasilkan hasil akhir yang berbeza.

Di samping itu, anda perlu membaca arahan dengan teliti sebelum anda memulakannya. Seringkali, nisbah coklat-mentega mungkin berbeza daripada  yang anda jangkakan. Ataupun, resepi yang mungkin memerlukan penambahan mentega cair ke gula dan bukannya krim mentega dan gula bersama.

Menurut The Food Network, terdapat beberapa sebab mengapa setiap resipi kadangkala menggunakan jenis pan yang tertentu. Bahkan hanya beberapa inci sahaja dapat menampakkan perbezaan. Brownies yang dibakar di dalam loyang kaca dan brownies yang dibakar menggunakan loyang besi memerlukan waktu membakar yang berbeza.

Sebagai contoh,brownies yang lebih nipis di dalam pan yang lebih panjang dan lebih rata, lebih cepat masak berbanding pan yang kecil dan tinggi, jadi anda perlu pastikan untuk memantau waktu memasak selaraskannya mengikut kesesuaian. Jika tidak, anda menghadapi risiko menghidangkan pencuci mulut yang lebih rangup dan overcooked.

Anda memerlukan jenis coklat yang terbaik untuk menghasilkan brownies kerana coklat adalah fokus bagi pencuci mulut ini.

Menurut Bluprint, menggunakan baking chocolate dapat memudahkan anda untuk mengawal tahap manis brownies anda. Tetapi jika resepi anda memerlukan coklat yang lebih manis, seperti coklat susu atau semisweet morsels, anda boleh selaraskan kadar manis dalam resipi anda mengikut kesesuaian.

Apabila anda membakar pencuci mulut cake-like, anda harus meletakkan beberapa helai grease-proof paper atau parchment paper di loyang. Hal ini kerana haba akan merata sewaktu membakar dan anda tidak perlu risau jika keraknya menjadi kering dan terlebih bakar kerana brownies anda tidak akan melekat pada loyang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


BTS Tersenarai Lagi ! 10 Lagu K-Pop Terbaik Menurut Billboard

Baru-baru ini, Billboard telah menyenaraikan senarai lagu K-pop terbaik bagi tahun 2020. Adakah lagu k-pop kesukaan anda turut tersenarai? Scroll sampai habis okay!


“Semua Unfollow PU Rizz”- Peminat Mula Tertanya Status Hubungan Neelofa

Di laman Twitter ketika ini, rata-rata netizen mula membuat spekulasi mengenai Neelofa dan PU Riz selepas adik-beradik selebriti itu memuatnaik perkongsian yang sama di laman Insta-story mereka.

Menerusi perkongsian itu, ketiga-tiga adik beradik selebriti terkenal itu iaitu Noor Nabila, Athisha Khan dan Ameera Khan berkongsi beberapa kenyataan yang merujuk kepada sikap sebenar seseorang itu selain turut berkongsi doa yang meminta perlindungan daripada perkara-perkara yang buruk.

“Kami berlindung dengan Allah daripada perkara (perkara buruk) tersebut (daripada menimpa kami)” kongsi ketiga-tiga mereka di Insta Story sebentar tadi

Selain itu, terdapat dakwaan daripada netizen yang mengatakan bahawa mereka tidak lagi mengikuti pendakwah bebas yang juga pelakon itu di laman Instagram.Malah foto bersama Neelofa dan PU Riz di laman Instagram tidak lagi kelihatan termasuklah foto ketika acara merisik Neelofa pada awal November lalu.

Bagaimanapun, dalam masa yang sama peminat turut mendoakan yang terbaik buat hubungan Neelofa dan PU Riz. Untuk rekod, Neelofa dan PU Riz atau nama sebenarnya Muhammad Haris bin Mohd Ismail telah mengikat tali pertunangan pada 1 November 2020 tidak lama selepas pemilik jenama Naelofar itu mengumumkan dirinya sudah berpurdah sepenuhnya.


Sangat Mudah! Ini 4 Tips Mudah Bersihkan Ikan Keli Yang Perlu Anda Tahu

Ikan keli memang memerlukan kaedah pembersihan khas, tidak seperti ikan yang lain. Lendir yang terdapat pada ikan keli tidak dapat hilang dengan hanya membasuh dengan menggunakan air biasa. Berikut merupakan cara bagi menghilangkan lendir ikan keli menurut KOMPAS.com.

Ini merupakan cara tradisional yang sering diamalkan sejak dari dulu. Masukkan air perahan limau nipis atau limau kasturi bersama garam ke dalam bekas, dan lumur keseluruhan ikan keli dengan menggunakan campuran dua bahan ini. Hasilnya lendir dan bau hanyir ikan keli akan hilang.

Cuka dan garam juga merupakan salah satu bahan yang boleh digunakan untuk menghilangkan lendir ikan keli. Caranya adalah memasukkan sesudu cuka dan garam kedalam bekas, gaulkan dan lumur pada kesuluruhan ikan keli. Biarkan dalam 10 minit dan anda boleh lihat bahawa lendir ikan keli sudah tiada pada badannya.

Salah satu cara yang kita jarang dengar adalah merendam ikan keli dengan menggunakan air suam. Masukkan air suam kedalam bekas dan masukkan ikan keli untuk direndam selama 10 ke 15 minit. Menurut KOMPAS.com, biarkan seketika dan anda dapat lihat bahawa lendir pada ikan keli akan beransur hilang.

Menurut KOMPAS.com, jika di rumah anda terdapat sebarang jenis abu, gunakan abu sebagai bahan untuk menghilangkan lendir pada ikan keli. Sapukan keseluruhan badan ikan keli dengan menggunakan abu dan gosokkan badan ikan keli dengan abu tersebut. Setelah selesai, bilas ikan keli dengan menggunakan air biasa.

Jadi bagi anda peminat ikan keli, mungkin selepas ini anda boleh memasaknya sendri dengan meencuba membasuh ikan keli seperti tips di atas.


Karuna Hill, Penginapan ala Kampung Di Penang Untuk Pencinta Alam Semulajadi

Bercuti bagi merehatkan minda dan luar dari kesibukan kerja dan kota merupakan salah satu nikmat yang sangat bermakna bagi yang inginkan ketenangan. Salah satu destinasi yang menarik yang perlu anda kunjungi adalah Karuna Hill yang terletak di Pulau Pinang.

Lokasi tempat pengunjung menginap di Karuna Hill adalah hasil idea dari rumah kampung yang dibina semula dari utara Terengganu. Dengan sedikit perubahan idea dengan meletakkan dek kayu, lokasi ini sesuai untuk anda bersantai.

Karuna Hill terletak di antara bukit Balik Pulau, Pulau Pinang. Persekitaran yang bersih dan tenang di resort ini menawarkan lokasi percutian yang tenang dari kehidupan bandar yang sibuk. Bagi yang inginkan sesuatu yang lain dari yang lain, tempat seperti ini sangat sesuai untuk anda menghargai keindahan alam sekitar.

Bagi yang sukakan privasi, anda juga boleh mencuba Villa Astara yang terletak di bahagian paling terpencil di Bukit Karuna. Bilik ini sangat sesuai untuk keluarga kecil dari 2 orang dewasa dan kanak-kanak di bawah usia 12 tahun. Bilik ini dilengkapi khas dengan jakuzi luar di mana anda dapat menikmati pemandangan luar sambil berjakuzi.

Bagi yang menginap di Karuna Hill, anda tidak perlu memikirkan mengenai makanan. Pihak Karuna Hill ada menyediakan makanan pagi secara percuma dan makanan lain pada waktu tengahari dan malam anda hanya membelinya di sini tanpa perlu keluar dari kawasan yang mendamaikan ini. Bagi yang sukakan BBQ, tiada charge tambahan dikenakan untuk menggunakan barang BBQ.

Jadi untuk anda yang sukakan ketenangan dan privasi, boleh mencuba tempat seperti ini bagi merehatkan minda anda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Barang Pelik Yang Pernah Penumpang Bawa Naik Pesawat, Najis Rusa Pun Ada?

Pengalaman menaiki kapal terbang kadangkala merupakan salah satu perkara yang sangat teruja bagi sesetengah orang. Dalam keterujaan, pasti ada yang akan melanggar segala peraturan yang ditetapkan untuk dibawa masuk kedalam pesawat.

Berikut merupakan perkara pelik yang pernah cuba dibawa oleh penumpang ketika menaiki pesawat menurut IDN Times.

Pernah suatu ketika dahulu, ada pemuda dari Alaska yang cuba membawa najis rusa menaiki kapal terbang. Dikatakan najis ini dibawa untuk kegunaanya dirumah ketika sampai di negaranya sendiri.

Menurut IDN Times, antara perkara pelik lain yang pernah terjadi adalah membawa rangka haiwan kedalam pesawat. Menjadi tanda tanya mengapakah rangka seperti ini dibawa menaiki pesawat dan diletakkan di dalam bagasi penumpang.

Perkara biasa bagi yang mempunyai haiwan untuk membawa haiwan kesayangan mereka menaiki pesawat. Tetapi apa yang peliknya pernah terjadi di mana penumpang membawa haiwan peliharaan seperti ular ke dalam pesawat. Dikatakan ular ini adalah haiwan peliharaanya.

Pelbagai teknik dan cara para penjenayah untuk memastikan mereka lepas di imigresen. Menurut IDN Times, salah satu cara yang pernah dilakukan adalah meletakkan pisau tajam dibahagian bawah jambakan bunga. Cara ini bertujuan untuk mengelirukan polis dan pegawai kastam ketika melepasi kastam.

Sebaiknya, periksalah dahulu peraturan yang telah ditetapkan sebelum menaiki pesawat. Hal ini dapat memudahkan lagi proses anda untuk menaiki pesawat kapal terbang.


Neelofa Buka Mulut, Jawab Dakwaan Berkahwin & Minyak Pengasih

Semalam Murai.my melaporkan terdapat dakwaan daripada netizen kononnya selebriti terkenal Noor Neelofa Mohd Noor atau lebih dikenali sebagai Neelofa telah putus tunang dengan pendakwah, PU Rizz.

Lebih mengejutkan terdapat dakwaan punca ikatan pertunangan mereka terlerai adalah kerana berpunca daripada perbuatan khurafat minyak pengasih. Malah Neelofa juga dikatakan telah memindahkan sejumlah wang yang agak banyak kepada PU Rizz atau nama sebenarnya Muhammad Haris bin Mohd Ismail.

Setelah tular di media sosial mengenai isu tersebut, Neelofa akhirnya tampil menjawab segala andaian tersebut. Menerusi sebuah kenyataan yang dikirimkan kepada pihak Murai.my sebentar tadi oleh pengurusan Neelofa. Menurut Neelofa dia meyangkal sekeras-kerasnya dakwaan tersebut yang sama sekali tidak benar.

“Saya berharap, semua pihak dapat memahami apa yang saya ingin sampaikan dan seterusnya tidak terus membuat andaian mengenai perkara yang tidak betul tentang diri saya, Haris serta keluarga kami”

“Antara andaian dan tuduhan yang muncul di media sosial semenjak semalam adalah seperti berikut :

• Kononnya terkena buatan minyak pengasih.
Cerita itu adalah tidak benar sama sekali dan sejujurnya, ia merupakan satu tuduhan yang amat berat. Alhamdulillah, seperti yang anda lihat sekarang saya berada dalam keadaan baik, dan kesihatan yang terbaik. Saya berharap agar semua pihak dapat mendoakan kesihatan saya.

• Kononnya saya memindahkan sejumlah wang yang agak banyak kepada Haris, Saya menyangkal tuduhan tersebut dan perkara itu adalah tidak benar sama sekali.

• Kononnya saya telah pun melangsungkan perkahwinan dan telah dinikahkan oleh bapa saya sendiri di Kelantan.

Andaian ini juga adalah satu tuduhan yang sangat tidak benar dan tidak berasas” kata Neelofa dalam kenyataan tersebut

Tegasnya lagi, dia berharap agar semua pihak untuk tidak terus menerima andaian berkenaan sewenang-wenangnya dan mengambil masa sejenak untuk memahami ketidakwajaran tuduhan ini.

Menjawab mengenai status hubungannya dengan PU Rizz, Neelofa akui kedua-dua belah pihak (keluarga Neelofa dan PU Rizz) kini sedang berbincang mencari penyelesaianya. Malah Neelofa turut memohon kepada semua pihak terutamanya pihak keluarga atas apa yang terjadi.

“Apa yang mampu saya katakan, setiap hubungan itu ada cerita-cerita yang tersendiri dan tidak manis untuk saya mengeluarkan kenyataan membelakangi ahli keluarga saya”

“Apa yang mampu saya katakan, keluarga saya, dan keluarga Haris, kini dalam proses perbincangan untuk mencari titik penyelesaian. Bagi saya, adalah lebih baik jika perkara ini diuruskan oleh keluarga kedua-dua belah pihak”

“Saya juga ingin mengambil kesempatan yang ada, ingin memohon maaf kepada pihak keluarga saya, keluarga Haris untuk segala perkara yang berlaku. Saya pasti, tiada siapa yang mahu berada dalam keadaan sebegini, lebih-lebih lagi kami masih belum pun ada apa sebarang ikatan. Kepada keluarga saya, terima kasih yang tidak terhingga ingin saya ucapkan. Sokongan, kasih sayang yang ditunjukkan, teguran yang diberikan, saya hargai dengan setulus hati” katanya lagi

Untuk rekod, Neelofa dan PU Riz atau nama sebenarnya Muhammad Haris bin Mohd Ismail telah mengikat tali pertunangan pada 1 November 2020 tidak lama selepas pemilik jenama Naelofar itu mengumumkan dirinya sudah berpurdah sepenuhnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menarik! Ini 10 Drama Korea Adaptasi Webtoon Yang Popular Sepanjang 2020

Tahun 2020 yang bakal berakhir tidak lama lagi telah menyajikan pelbagai drama Korea yang didaptasi dari webtoon. Adakah drama Korea kegemaran anda turut tersenarai? Stay tune guys!

Drama MBC ini diadaptasi daripada webtoon popular yang berjudul Do You Want To Have Dinner Together? oleh Park Shi In. Watak utama bagi drama ini dimainkan oleh Song Seung Heon dan Seo Ji Hye.

Drama Dinner Mate ini mengisahkan seorang lelaki dan wanita yang berusaha untuk menyembuhkan luka melalui dinner date selepas melalui patah hati. Song Seung Heon yang memainkan watak sebagai pakar psikologi dan psikologi makanan bernama Kim Hae Kyung. Selain itu, Seo Ji Hye yang memainkan watak sebagai Woo Do Hee, iaitu seorang pengarah yang angkuh dan mempunyai personaliti yang kuat.

Didaptasi dari webtoon dengan judul yang sama, drama Mystic Pop-Up Bar ini dibintangi oleh Hwang Jung Eum, Yook Sungjae BTOB, dan Choi Won Young. Drama bergenre fantasi ini memfokuskan pada pojaangmacha yang misteri ( street bar) yang berusia lebih dari 500 tahun.

Pemilik kedai pocha yang bernama Wol Joo ( Hwang Jung Eum) harus menyelesaikan aduan dari 100 ribu pelanggan yang berbeza untuk membayar kesilapan yang dilakukan pada masa lalunya. Pada suatu hari, beliau secara tidak sengaja bertemu dengan Han Kang Bae (Sungjae BTOB), seorang pekerja pasar raya yang dapat membaca fikiran orang lain hanya dengan menyentuh mereka. Pengurus Gwi ( Choi Won Young yang merupakan bekas detektif di alam akhirat bekerjasama dengan Wol Ju untuk menyelesaikan masalah pelanggan pojangmacha dengan melawati impian mereka.

Webtoon Memorist yang dihasilkan oleh Jae Hoo turut ditayangkan dalam versi drama televisyen pada tahun 2020. Drama yang dibintangi oleh Yoo Seung Ho dan Lee Se Young ini menyajikan pelbagai babak aksi, thriller, dan fantasi di dalamnya.

Watak utamanya iaitu Dong Baek, yang dimainkan oleh Yoo Seung Ho yang bekerja sebagai detektif mempunyai kuasa supernatural untuk membaca segala memori. Beliau yang berdepan dengan kes pembunuhan bersiri yang penuh dengan misteri ini bekerjasama dengan Han Sun Mi (Lee Se Young) seorang profiler elit untuk menangkap pelakunya.

Drama Meow: The Secret Boy atau tajuk lainnya Welcome, dibintangi oleh L INFINITE dan Shin Ye Eun, didaptasi dari webtoon karya Go A Ra. Versi drama ini mengisahkan seekor kucing bernama Hong Jo (L INFINITE) yang secara misteri berubah menjadi manusia. Kemudian beliau dibela oleh Sol Ah ( Shin Ye Eun) walaupun dia tidak suka kucing.

Sol Ah tidak sedar bahawa kucing peliharaannya boleh berubah menjadi manusia. Secara umum, Meow: The Secret Boy ini menceritakan peristiwa yang tidak dijangka ketika Hong Jo berubah menjadi manusia dan terlibat dalam percintaan dengan Sol Ah.

Webtoon aksi sains fiksyen berjudul Rugal yang ditulis oleh Rel.mae telah didaptasi menjadi drama pada tahun ini. Menceritakan sebuah organisasi khas bernama Rugal yang menyatukan senjata manusia yang mempunyai keupayaan khas melalui bioteknologi untuk memerangi kumpulan pengganas ROK terbesar bernama Argus.

Kang Ki Beom (Choi Jin Hyuk) adalah seorang detektif elit yang sedang menyiasat organisasi jenayah Argus. Suatu hari ketika pulang ke rumah, beliau menemui beberapa orang lelaki yang bertopeng. Isterinya dibunuh oleh mereka yang dihantar oleh Argus dan memukul Kang Ki Beom dan memotong bola matanya. Ketika Kang Ki Beom sedar, beliau mendapati dirinya berada di hospital dan dituduh membunuh.

Webtoon romantik komedi yang berjudul Convenience Store Saet Byul ini berjaya divisualisasikan menjadi drama Korea yang diberi judul Backstreet Rookie dengan menggandingkan Ji Chang Wook dan Kim Yoo Jung sebagai gandingan utama dalam drama ini.

Backstreet Rookie yang mengisahkan pasar raya 24 jam ini mengetengahkan hubungan yang menarik antara pemilik pasar raya yang kacak tetapi clumsy iaitu Choi Dae Hyun (Ji Chang Wook) dan pekerja sambilan iaitu Jung Saet Byul ( Kim Yoo Jung).

Webtoon bergenre fantasi dan thriller berjudul Amazing Rumor yang dihasilkan oleh Jang Yi diadaptasi ke dalam drama berjudul The Uncanny Counter. Drama ini memfokuskan kepada Counter group atau pemburu hantu yang terdiri daripada So Moon ( Jo Byung Gyu), Hana ( Kim Se Jeong), Ga Mo Tak (Yu Jung Sang), dan Mae Ok (Yum Hye Ran). Setiap daripada mereka mempunyai kebolehan istimewa untuk melindungi dunia dari serangan roh-roh jahat.

Drama yang dibintangi oleh Park Seo Joon yang berjudul Itaewon Class juga diadaptasi dari webtoon popular. Drama ini mengisahkan kisah anak muda yang degil bersatu dalam memulakan bisnes makanan di Itaewon. Drama ini turut menampilkan pelakon berbakat seperti Kim Da Mi, Kim Dong Hee, Ryo Kyung Soo, Lee Joo Young, Chris Lyon, dan ramai lagi.

Sweet Home, webtoon terkenal yang merupakan karya Kim Carnby dan Hwang Youngchan. Netflix sanggup membelanjakan sekitar 2.4 juta USD untuk kos produksi untuk setiap episod siri ini. Sweet Home juga bekerjasama dengan bintang-bintang popular antaranya Song Kang (Cha Hyun Soo), Lee Do Hyun (Lee Eun Hyeok), Lee Jin Wook (Pyun Sang Wook), dan Lee Si Young (Seo Yi Kyung).

Drama ini mengisahkan tentang Cha Hyun Soo, seorang remaja yang tinggal keseorangan di sebuah apartment Green Home. Tiba-tiba, simptom aneh yang berlaku telah membuat ramai orang bertukar menjadi raksasa. Dan dari situ, beliau harus bertahan bersama yang terselamat untuk meneruskan hidup.

Webtoon The Secret Of Angel kini telah digambarkan dalam bentuk drama berjudul True Beauty. Drama yang dibintangi barisan pelakon muda seperti Cha Eun Woo ASTRO, Moon Ga Young, dan Hwang In Yeop ini disukai oleh orang ramai yang menontonnya.

Drama True Beauty yang mengisahkan seorang gadis sekokah menengah bernama Im Joo Kyeong (Moon Ga Young) yang kurang keyakinan jika tidak mengenakan alat solek. Kemudian, beliau terlibat dengan dua orang pelajar kacak di sekolahnya iaitu Lee Su Ho (Cha Eeun Woo) dan Han Seo Joon (Hwang In Yeop). Apakah akan terjadi kepada Im Joo Kyeong?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Peminat Sedih Neelofa Tidak Lagi Pakai Cincin Tunang?

Semalam Neelofa telah menjawab segala dakwaan dan tuduhan dari orang ramai tentang hubungannya dengan PU Riz. Neelofa telah memuatnaik video penjelasan dan kini telah mendapat lebih 2 Juta tontonan.

Sementara itu, dari mata tajam netizen, ada yang mula menyedari apabila melihat Neelofa tidak memakai cincin tunang atau merisik ketika memuat naik video di Instagram, semalam.

Ada saja yang boleh dijadikan isu oleh netizen. Tidak kisah sama ada pakai atau tidak cincin di jari, Murai MY berharap, peminat di luar di sana tidak membuat sebarang spekulasi yang boleh mengeruhkan lagi keadaan. Neelofa pun ada menegaskan, kedua belah keluarga dalam proses perbincangan untuk mencari titik penyelesaian.

Untuk info, Neelofa dan PU Riz atau nama sebenarnya Muhammad Haris bin Mohd Ismail telah dirisik pada 1 November 2020 tidak lama selepas pemilik jenama Naelofar itu mengumumkan dirinya sudah berpurdah sepenuhnya.


5 Negara Yang Tidak Menyambut Tahun Baru Pada 1 Januari, Ini Alasannya!

Siapa yang tidak sabar menanti tahun baru 2021? Hanya dalam beberapa hari sahaja lagi, seluruh dunia akan menyambut Tahun Baru yang kebiasaannya disambut secara meriah. Sambutan Tahun Baru akan disambut dalam pelbagai cara, dari sambutan muzikal sehinggalah pertunjukan bunga api yang menakjubkan. Walaupun 1 Januari ini mungkin kelihatan sangat istimewa, sebenarnya tidak semua negara menyambut tahun baru. Berikut adalah negara-negara yang tidak menyambut sambutan tahun baru. Stay tune guys!

Ianya adalah tindakan yang tidak sah jika melakukan Sambutan Tahun Baru di Arab Saudi. Hal ini kerana sebagai negara Islam, Arab Saudi menganggap Tahun Baru tidak termasuk dalam undang-undang Islam.

Untuk mengelakkan aktiviti sambutan Tahun Baru, pihak polis akan melakukan rondaan dan memastikan tiada kedai yang akan menjual bunga api, mercun, dan sebagainya. Seperti yang dilakukan oleh China, Arab Saudi menggunakan kalendar yang berbeza, iaitu kalendar Muharram atau Hijriyah.

Jika pada umumnya kalendar Gregorian adalah rujukan dalam kalendar, orang-orang Cina kebiasaannya menggunakan kalendar Lunar dalam kehidupan mereka. Oleh itu, Tahun Baru Cina pada amnya akan jatuh antara 21 Januari hingga 20 Febuari. Juga dikenali sebagai Imlek, perayaan Tahun Baru Cina akan dimeriahkan dengan tanglung merah, makanan manis seperti kuih bulan, limau, dan tentunya persembahan tarian singa.

Untuk meraikan Tahun Baru Cina, orang Cina juga mempunyai tradisi menggunakan warna merah yang dianggap sebagai warna paling beruntung dang paling bahagia. Untuk tahun 2021 yang akan datang, Tahun Baru Cina akan jatuh pada 5 Febuari.

Di negara ini, Tahun Baru dipanggil Bengali dan disambut pada 14 April. Pada hari Bengali, mereka akan bangun lebih awal dan memakai pakaian terbaik mereka. Warga Bangladesh akan pergi ke taman bersama keluarga dan rakan untuk menyambut Bengali.

Kebiasaannya perayaan ini dipenuhi dengan perarakan, nyanyian, tarian, berbual antara satu sama lain atau melakukan apa sahaja yang menyeronokkan untuk meluangkan masa bersama. Walaupun begitu, 1 Januari tetap menjadi cuti kebangsaan di Bangladesh.

Tahun Baru di Iran jatuh pada 21 Mac, yang dikenali sebagai Nowruz. Bertepatan dengan hari pertama musim bunga, Tahun Baru Iran disambut berdasarkan kalendar Parsi dan telah menjadi tradisi turun temurun selama 3,000 tahun yang lalu.

Tidak jauh berbeza dengan tahun baru yang anda sambut pada 1 Januari, Tahun Baru Iran juga disambut dengan tiupan trumpet  sebagai sambutan tahun baru. Penduduk yang meraikannya biasanya akan memakai pakaian tradisional terbaru mereka. Rakyat Iran percaya bahawa cara ini adalah satu bentuk kesyukuran kepada Tuhan Yang Maha Esa.

Bukan itu sahaja, warga Iran juga akan menyambut Tahun Baru dengan makan semangkuk mi sup Ash-e Reshteh, dan membeli kuih-muih atau barang-barang yang namanya dimulai dengan bunyi ‘ess’.

Sebagai sebuah negara yang mempunyai pelbagai budaya, orang India juga mempunyai perbezaan dalam menyambut Tahun Baru. Walaupun tidak sama dengan orang lain yang menyambut Tahun Baru pada 1 Januari, orang India juga mempunyai tarikh yang berbeza untuk menyambut tahun baru. Contohnya, Festival Cahaya atau Diwali yang disambut oleh penganut Hindu, Sikh dan Jain pada akhir Oktober atau awal November. Festival yang diadakan selama lima hari berturut-turut ini menandakan permulaan Tahun Baru bagi masyarakat Gujarat dan Marwari di India Utara.

Di negeri Tamil Nadu yang mendiami Sri Lanka dan wilayah India Selatan menyambut Puthandu sebagai Tahun Baru pada 14 April, berdasarkan kalendar solar.

Sementara itu, Festival Sinhala yang juga dikenali sebagai Aluth Avurudda, yang mana jatuh pada hari yang sama dengan Tahun Baru Tamil disambut oleh kebanyakan orang Sri Lanka sebagai Hari Tahun Baru dan menandakan berakhirnya musim menuai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bukan Muslim Lagi, Kini 4 Selebriti Ini Sambut Hari Natal Setelah Tukar Agama

Penganut agama Kristian sentiasa menunggu Hari Natal setiap tahun. Begitu juga dengan barisan selebriti yang telahpun memutuskan untuk memeluk agama Kristian.

Mereka juga mengambil bahagian dalam meraikan perayaan Krismas, dari ibadah hingga berkumpul bersama keluarga dan rakan-rakan. Jom lihat, siapakan selebriti Indonesia yang dulu muslim kini menganut agama Kristian dan menyambut Hari Natal.

Lukman Sardi memutuskan untuk menganut agama Kristian dan sebelumnya dia seorang muslim. Pada hari Krismas, dia tidak lupa mengucapkan Selamat Hari Natal kepada netizen dengan menyiarkan gambar bersama keluarganya.

Telah diketahui bahawa Lukman Sardi memeluk agama Kristian kerana mengikuti kepercayaan isterinya, Pricillia Pullunggono. Lukman Sardi mengahwini isterinya dengan perbezaan agama pada 28 Mac 2009. Namun, pada masa itu, dia mengakui bahawa dia masih beragama Islam.

Selalunya dicerca kerana menukar agama, Salma masih menunjukkan kegembiraannya menyambut Krismas. Bersama rakan-rakannya, dia menyambut Krismas dengan makan bersama.

“Malam Xmast,” tulis Salma dalam muat naiknya. Dia kelihatan cantik mengenakan gaun hitam.

Dena Rachman baru-baru ini mendedahkan bahawa dia telah menganut agamaKristian. Dia dilihat meraikan Malam Krismas bersama rakan-rakannya.

“It’s a diamond Christmas!” tulis Dena Rachman.

Berkahwin dengan Ryan Delon, Sharena memutuskan untuk menganut agakam Kristian. Baru-baru ini, Sharena memuat naik foto bersama keluarga kecilnya. Tidak ketinggalan, dia mengucapkan selamat Hari Krismas kepada para netizen yang meraikan.

“Selamat Hari Krismas, semua orang! Walaupun tahun ini agak pelik,raikan saja … Kegembiraan Krismas ada di hati kita. Semoga hidup anda dipenuhi dengan kehangatan dan sorakan gembira pada musim percutian ini dan sepanjang tahun baru” tulis Sharena.


Terlantar Di Hospital, Malam Krismas Jessie J Bertukar Jadi Hari Mengerikan

Malam Krismas seharusnya dihabiskan dengan mesra bersama keluarga atau orang tersayang. Tetapi pada tahun 2020, Jessie J malah kehilangan masa istimewa ini dan terpaksa terlantar di hospital. Dia didiagnosis menghidap penyakit Meniere.

Dilaporkan dari Dailymail.uk, ini didedahkan oleh Jessie J dalam perbualan di Instagram Live dengan peminat baru-baru ini.

“Saya bangun dan merasa pekakdi telinga kanan saya, dan saya tidak dapat berjalan lurus,” kata bekas kekasih Channing Tatum itu.

“Pada dasarnya, saya diberitahu bahawa saya menghidap sindrom Meniere,” katanya.

Dilaporkan dari laman web Mayo Clinic, penyakit Meniere adalah gangguan dalam telinga yang boleh menyebabkan vertigo dan kehilangan pendengaran. Juga dinyatakan bahawa penyakit ini hanya terjadi pada satu telinga.

“Suara di telinga saya seperti seseorang merangkak ke dalamnya dan menghidupkan pengering rambut. “- katanya

Jessie J bersyukur kerana keadaannya masih dapat diatasi. Tetapi dia bingung kerana penyakit ini.

“Pada malam Krismas, saya pergi ke Hospital dan tertanya-tanya apa yang terjadi? Tetapi saya lega kerana mereka memeriksa saya secepat mungkin dan mereka sangat cepat menemui masalah dan memberikan ubat yang betul. Jadi hari ini saya merasa lebih baik”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Yang Berjubah Tak Semestinya Baik Kan?”- Fasha Sandha Bengang Anak Kena Kecam

Tak pasal-pasal, pelakon cantik Fasha Sandha dikecam netizen gara-gara video anaknya , Aisha Amaira memakai baju Santa Clause sempena Hari Krismas pada 25 Disember hari Jumaat yang lalu.

Hal sebegini bukanlah perkara baru di kalangan netizen. Setiap tahun netizen akan mencari kesalahan selebriti meraikan Hari Krismas, malah memberi ucapan juga turut menjadi isu yang besar.

“Ramainya ustaz ustazah jadian ni! Apakah masalahnya anak saya pakai kostum, just for fun, kata mereka saya nak sambut Krismas. Habis tu kalau pakai cheongsam dan sari? Salah juga ke? Haram Ke?”- tulisnya di Instagram

Tambahnya lagi, sebagai umat Islam, kita tidak seharusnya menjadikan agama bertambah rumit dan membuatkan orang lain takut pada Islam.

“Hello, tolonglah jangan buat ‘ISLAM’ jadi complicated sangat, takkan pakai baju santa clause pun salah? Janganlah bagi orang takut dengan Islam”

Fasha yang baru sahaja melahirkan bayi perempuan bernama Aisha berharap orang ramai tidak menuding jari kesalahan orang lain.

“Cukup-cukuplah nak cari kesalahan orang lain, yang berjubah bersongkok pun tidak semestinya baik kan?”

“Get a life Please! Tak habis-habis nak kecam, orangmelamar secara terbuka pun korang sibuk nak kecam, orang sweet-sweet buat video dalam Youtube pun korang nak kecam? Cakap bab bab agama semua. Tak suka, unfollow, tak payahlah tengok, banyak lagi benda lain yang lebih utama untuk difikirkan daripada nak cari kesalahan orang lain.”

“Cuba tengok diri sendiri punya silap. Saya pun tak sempurna”

Terdahulu, pengacara Awal Ashaari juga telah dikecam gara-gara memuat naik foto memenuhi undangan sambutan Hari Krismas seorang teman. Ada yang menganggap tindakan Awal meraikan perayaan disambut oleh penganut agama lain sebagai tidak patut. Malah mereka berpendapat ia bertentangan dengan akidah.


Kenal Dengan Gadis Ini? Pihak Neelofa Sedang Cari Individu Sebarkan Fitnah

Kontroversi melibatkan usahawan dan selebriti terkenal, Neelofa masih hangat diperkatakan. Susulan daripada dakwaan kononnya dia telah bernikah dengan pendakwah bebas yang juga pelakon, PU Rizz dan turut dikatakan telah terkena minyak pengasih, pihak selebriti itu ingin mencari individu yang bertanggungjawab atas penyebaran berita palsu tersebut.

Difahamkan berita yang tidak benar itu telah dimuatnaik oleh seorang pengguna laman Twitter dikenali sebagai @syamirasafiya02 sehingga trending di laman Twitter. Ekoran itu, Neelofa menerusi sebuah kenyataan menafikan sekeras-kerasnya dakwaan tersebut. Malah pembantu peribadi Neelofa, Nadiah Khairuddin memuatnaik memuat naik status di ruangan Insta Story memohon orang ramai yang mempunyai maklumat mengenai wanita itu untuk tampil membantu.

Difahamkan akaun @syamirasafiya02 tersebut telah pun dinyahaktifkan dari laman Twitter. Terdahulu, Murai.my melaporkan di media sosial kecoh kononnya hubungan Neelofa dan PU Rizz kini dalam bermasalah setelah kesemua adik beradiknya berhenti mengikuti perkembangan pendakwah itu di laman Instagram. Malah foto acara merisik mereka juga sudah dipadam di media sosial sekaligus mencetuskan beberapa spekulasi dan khabar angin melampau termasuklah dakwaan Neelofa memasukkan wang sebanyak RM100,000 ke dalam akaun tunangnya itu.


Ambang Tahun Baru 2021 Tidak Boleh Diadakan? Ini Kenyataan Rasmi Ismail Sabri

Saban tahun pada 31 Disember akan menjadi hari yang ditunggu-tunggu oleh ramai penduduk dunia untuk menyambut ambang tahun baru. Selain pelbagai acara keraian dan konsert diadakan, detik 12 tengah malam dan letupan bunga api antara kemuncak yang dinanti-nantikan.

Bagaimanapun, ekoran penularan wabak dan peningkatan kes COVID-19 di seluruh dunia termasuk Malaysia ramai tertanya masih adakah sambutan ambang tahun baru 2021 akan diadakan pada 31 Disember ini. Menjelaskan dengan lebih lanjut mengenai acara itu, Menteri Kanan (Keselamatan) Datuk Seri Ismail Sabri Yaakob menegaskan acara tersebut tidak dibenarkan diadakan kerana ianya melibatkan perhimpunan.

Tambahnya lagi, acara atau aktiviti secara perhimpunan masih lagi dilarang oleh kerajaan berikutan penjarakkan sosial yang sukar dikawal.

“Sambutan itu ada pelbagai cara, kalau secara persendirian, dengan keluarga di rumah itu memang kita tidak larang.

“Tapi sambutan secara perhimpunan memang kita tidak benarkan.

“Kalau dulu ada sambutan (tahun baharu) di KLCC misalnya yang diadakan secara besar-besaran. Tapi perkara itu memang tidak dibenarkan kerana ia melibatkan perhimpunan di mana penjarakkan sosial tidak dapat dikawal,” katanya pada sidang media, petang Isnin.

Dalam pada itu, kerajaan turut mengumumkan Perintah Kawalan Pergerakan Bersyarat (PKPB) di beberapa buah negeri seperti seluruh Wilayah Persekutuan Kuala Lumpur, Selangor dan Sabah akan dilanjutkan sehingga 14 Januari 2021.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kejam! Uji Rashid Dedah Cico Diracun Oleh Rakan Sehingga Wajah Berdarah

Siapa sangka, disebalik penderitaan yang dialami oleh putera kesayangan biduanita Uji Rashid yang juga pelakon, Cico Harahap yang kononnya diserang penyakit misteri sebenarnya terselindung sebuah kisah kejam.

Didedahkan sendiri oleh Uji atau nama sebenarnya Fuziah binti Haroun Al Rashid,61 menerusi program Telekung Talk di platform Facebook Muhayya Momentum dan Datuk Dr Prof Muhaya baru-baru ini, penyanyi yang terkenal dengan lagu Semakin Hari Semakin Sayang itu mengesahkan bahawa Cico bukanlah disihir, sebaliknya telah diracun oleh sekumpulan kawan ketika menghadiri sebuah majlis hari jadi tidak lama dulu.

“Buat pertama kali saya mendedahkan perkara ini secara terbuka. Terdapat pelbagai versi cerita dan desas- desus mengenai keadaan anak saya.

“Sebenarnya Cico bukanlah disihir tetapi diracun oleh rakan-rakannya. Menurut doktor beberapa jenis racun telah dicampur ke dalam gelas minumannya.

“Racun yang diberi itu sebenarnya boleh membunuh dalam masa empat jam, tetapi dengan kuasa Allah SWT, Cico masih diberikan umur yang panjang sampai hari ini,” katanya.

Tambah Uji lagi, melalui cerita yang disampaikan kepadanya, Cico rebah sebaik minum minuman itu dan ditinggalkan tanpa bantuan. Bagaimanapun ujarnya sehingga kini dia tidak mengetahui siapa yang menghantar anaknya pulang ke rumah.

“Saya masih ingat Cico muntah-muntah dan wajahnya dipenuhi darah. Berhari-hari dia terlantar sakit di atas katil. Masa itu saya hanya berserah dan memohon petunjuk daripada Allah SWT”

“Satu hari Cico bangun tetapi dia hanya diam apabila ditanya. Dia tidak kenal saya mahupun anaknya sendiri. Bila ditanya doktor siapa nama, dia jawab Pikee”

“Saya difahamkan racun itu memberikan kesan terhadap otak, organ dalaman dan kotak suaranya. Walau apapun, saya bersyukur Cico sudah semakin pulih, meskipun dia kini mengalami masalah pertuturan, tidak lagi mampu membaca dan menulis dengan baik,” katanya lagi

Lebih menyedihkan, sepanjang tiga tahun mendedikasikan hidup untuk memastikan Cico sembuh, banyak perkara memilukan terjadi. Cico yang popular menerusi filem Potret Mistik tidak lagi mampu bekerja dan Uji sendiri terpaksa menolak tawaran menyanyi kerana terpaksa menjaga Cico.

“Hidup kami memang susah, hanya Allah SWT sahaja yang tahu. Saya, Cico dan cucu, Rindu, pernah di halau dari rumah sewa dalam keadaan sehelai sepinggang. Kami terpaksa menginap di hotel bajet selama berbulan-bulan.

“Namun ada seorang peminat yang baik hati memberi kami tempat berteduh. Bagaimanapun tahun lalu, atas bantuan Kementerian Kesejahteraan Bandar, Perumahan dan Kerajaan Tempatan, kami ditempatkan di Projek Perumahan Rakyat (PPR),” dedah Uji

Meksi dugaan yang menimpanya tidak tertanggung, Uji percaya berkat menjaga arwah ibunya yang sakit selama dua tahun, banyak membantunya menghadapi saat sukar ini.

Sementara itu, Prof Muhaya yang kelihatan sebak mendengar cerita Uji, merungkai topik “jawapan atau ujian” agar orang ramai sentiasa positif dalam mengharungi dugaan hidup.

“Perkongsian dari seorang ahli sufi, pesanan daripada sorang wali Allah SWT, meminta kita melakukan dua perkara di mana setiap hari kita perlu membaca dan berkaca. Membaca maksudnya di sini melihat keluar kehidupan orang lain. Satu lagi berkaca, di mana ahli sufi mengatakan seorang mukmin itu cerminan kepada mukmin yang lain.

“Kita membaca melihat kehidupan orang lain dan berkaca melihat diri sendiri yang kita panggil introspeksi diri. Apabila kita ada masalah banyak orang akan membaca. Saya jadi macam begini sebab orang ini atau kita panggil mangsa kehidupan.

“Dari segi saintifiknya siapa berada dalam keadaan ini, mereka berada zon sengsara. Cara untuk kita naik ke zon yang atas, kita haruslah berkaca diri di mana kita menerima ujian ini kerana takdir Allah SWT yang sudah tertulis di dalam Luh Mahfuz.

“Kita diberi dua kelebihan boleh melihat dengan mata nafsu dan mata hati. Jika dengan mata nafsu, kita akan merungut dan menyalahkan keadaan. Mata hati pula MasyaAllah, kita berdoa bagaimana ujian ini membuatkan kita lebih dekat pada Allah SWT dan berakhlak baik kepadaNya,” kongsinya.

Program Telekung Talk kendalian pengacara Abu Talib Husin itu telah diperkenalkan semenjak tiga tahun lalu dan pernah menampilkan selebriti popular antaranya Neelofa, Lisa Suruhani dan Fazura.Difahamkan, edisi Telekung Talk kali ini cukup istimewa kerana ia diadakan bersempena pembukaan butik serta koleksi baharu Muhayya Magical yang bakal dilancarkan secara rasmi pada 2 Januari 2021. Pada majlis sama, satu kejutan majlis ulang tahun ke-12 puteri tunggal Cico Nur Fitrah turut diadakan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tahun Bertuah! Ini senarai Kejayaan Aina Abdul Sepanjang 2020

Penyanyi Aina Abdul pernah hilang buat seketika dalam industri muzik tanah air selepas mula dikenali sebagai Naib Juara Mentor Legend sekitar tahun 2014.

Bagaimanapun kehilangan anak didik ratu rock negara Ella ini adalah kerana ingin menumpukan pelajarannya yang tertangguh seketika sejak menyertai program rancangan realiti itu. Kemunculan semulanya sekitar awal 2019 merupakan titik permulaan yang begitu menyinar buat empunya nama sebenar Nurul Aina binti Abdul Ghani,27.

Di sebalik negara berhadapan dengan pandemik COVID-19 sejak Mac yang lalu, rezeki buat Aina juga mencurah-curah sehingga namanya disebut-sebut sebagai antara penyanyi wanita popular ketika ini. Malah Aina juga membuktikan kejayaan yang diperolehi setanding dengan kerja kerasnya selama ini untuk mencipta nama.

Boleh dikatakan tahun 2020 begitu bermakna buat pelantun Semalam ini, Murai.my kongsikan beberapa kejayaan Aina Abdul sepanjang 2020!

Selepas muncul dengan single Semalam pada Mac lalu penyanyi dan komposer Aina Abdul sekali lagi memberikan kejutan buat peminatnya. Bukan satu, sebaliknya Aina tampil dengan dua buah lagu yang berjudul Maybe dan Kelip-Kelip. Menariknya, Aina turut mencipta kelainan yang mana buat pertama kalinya di dalam industri muzik Malaysia menyaksikan dua buah lagu ditampilkan serentak menerusi sebuah muzik video yang digarap khas buat penggemar muzik tempatan.

Siapa sangka disebalik topeng Bunga Raya yang sering kali tampil lincah di atas pentas merupakan penyanyi berbakat besar ini. Bersaing sengit dengan penyandang naib juara, Vanessa Reynauld yang memakai topeng Raja Brooke, Aina sekaligus mencipta sejarah sebagai juara program realiti The Masked Singer Malaysia musim pertama.

Meskipun persembahan lagu Sumpah di pentas Anugerah Juara Lagu (AJL) 34 telah mencetuskan kontroversi nya tersendiri namun Aina nekad untuk bangkit dan memberikan persembahan terbaik di edisi AJL akan datang selepas single Semalam berjaya tersenarai sebagai 12 lagu yang akan bertanding.

Sinonim dengan figura yang sering kali memberikan kelainan pada setiap persembahannya, peminat menjangkakan persembahan Aina kelak semestinya akan menjadi satu persembahan yang akan terus diingati ramai.

Selama sembilan minggu bersiaran, Vokal Mania berakhir dengan menobatkan Aisha Retno sebagai Juara Rookie dan Aina Abdul sebagai Juara Idol pertama Vokal Mania. Kedua-dua juara itu masing-masing membawa pulang hadiah wang tunai RM30,000 (Juara Rookie) dan RM50,000 (Juara Idol), sebuah ‘gaming chair’ Tomaz serta trofi Vokal Mania.Meskipun pernah tewas beberapa kali kepada Rookie, namun bagi ‘finale’ Aina telah tampil dengan kelainan tersendiri sekaligus dipuji oleh ramai selebriti dan peminat di media sosial.


“Tak Payah Nak Botakkan Kepala”- TMJ Perli Syed Saddiq?

Di laman Twitter ketika ini hangat memperkatakan mengenai status laman Insta Story yang dimuatnaik oleh Tengku Mahkota Johor,Tunku Ismail Idris Abdul Majid Abu Bakar Iskandar ibni Sultan Ibrahim.

Dalam status tersebut yang turut berkongsi sebuah foto cek pemberian baginda,  Tunku Ismail atau lebih dikenali sebagai TMJ dikatakan seolah-olah memerli Syed Saddiq Syed Abdul Rahman selepas ahli parlimen Muar itu bernazar ingin membotakkan kepalanya jika berjaya mengutip sumbangan sebanyak RM200,000.

Menerusi kenyataan itu, TMJ berharap individu yang dimaksudkannya itu tidak lagi menggunakan penduduk Muar untuk kepentingan peribadi selain menghentikan penipuan termasuklah membatalkan niat untuk botakkan kepala.

Terdahulu, Syed Saddiq menyatakan kempen tersebut adalah untuk mengutip dana bagi membeli sebuah komputer riba buat 100 orang pelajar dalam kawasan parlimen beliau. Bekas Menteri Belia dan Sukan itu telah melancarkan kempen #1keluarga1laptop tersebut dengan matlamat setiap keluarga di Parlimen Muar akan memiliki sebuah komputer riba untuk kegunaan anak-anak mereka.


Dulu Ejek Apple, Kini Xiaomi & Samsung ‘Umpama Jilat Ludah Sendiri’?

Xiaomi dan Samsung diibaratkan sebagai menjilat ludah sendiri apabila tidak menyertakan pengecas untuk telefon bimbit terbaru mereka, Mi 11 dan Galaxy S21.

Ini dilakukan setelah kedua-dua jenama itu sebelumnya mengejek Apple kerana tidak menyertakan pengecas untuk iPhone 12. Pada masa itu, Apple mengatakan bahawa pengecas tidak disertakan dengan alasan bahawa ia lebih mesra alam.

Kini Samsung dan Xiaomi juga telah menyatakan perkara yang sama mengenai ketiadaan pengecas pada peranti yang lebih baru. Samsung malah membuang iklan yang mengejek Apple.

Ketua Pegawai Eksekutif Xiaomi, Lei Jun mengesahkan bahawa Mi 11 tidak akan dijual dengan pengecas untuk menjadikannya lebih mesra alam. Kenyataan ini didedahkan oleh Jun melalui akaun media sosialnya.

“Mi 11 dikemas lebih ringan. Menanggapi kemajuan teknologi dan perlindungan alam sekitar, kami tidak memasukkan pengecas ke dalam kemasan,” tulisnya sambil menyertakan foto kotak Mi 11, seperti yang dipetik oleh The Verge.

Dalam foto, pembungkusan Mi 11 serupa dengan iPhone 12 yang nipis dan kecil. Sebelum ini, terdapat juga bocoran gambar pembungkusan Mi 11 yang serupa.

Xiaomi mengatakan bahawa menambahkan pengecas dalam pakej telefon bimbit hanya akan meningkatkan sisa elektronik. Ini kerana pengguna sudah mempunyai pengecas dari telefon bimbit sebelumnya, seperti yang dilaporkan oleh GizmoChina.

Keputusan Apple untuk tidak memasukkan pengecas pada iPhone 12 pada pelancarannya Oktober lalu disambut dengan ejekan dari pesaing seperti Samsung dan Xiaomi.

Dalam sebuah iklan, Samsung mengingatkan pelanggan dalam sebuah iklan bahawa pengecas “datang dengan telefon Galaxy anda”. Iklan Galaxy yang dibuat oleh Samsung Karibia Oktober lalu dilaporkan telah dihapuskan.

Dalam iklan tersebut, tertera, “Galaxy Anda memberikan semua yang anda perlukan. Dari asas seperti pengecas, kamera terbaik, bateri, prestasi, memori, dan layar 120 Hz.”

Tweet itu disertakan dengan gambar pengecas dan tulisan “terdapat dalam bungkusan Galaxy anda”.

Seperti yang dilaporkan oleh MacRumor, tidak lama selepas pelancaran iPhone 12, Xiaomi tweet bahawa mereka “tidak meninggalkan apa-apa di luar kotak” untuk Mi 10T Pro. Tweet itu merangkumi klip video yang menunjukkan kes Mi 10T dengan pengecas di dalamnya.

Don't worry, we didn't leave anything out of the box with the #Mi10TPro. pic.twitter.com/ToqIjfVEQX

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Semak! 6 Aplikasi Penyimpanan Foto Selain ‘Google Photos’

Penyimpanan tanpa had yang disediakan oleh Google Photos akan berakhir pada Jun 2021. Hal ini bermaksud, semua foto yang dimuat naik oleh pengguna bakal dikira sebagai sebahagian daripada penyimpanan percuma Google Drive yang mana hanya 15GB.

Pengguna hanya mempunyai masa beberapa bulan sahaja untuk menikmati servis penyimpanan foto secara percuma dari Google. Namun, pengguna tidak perlu merasa bimbang kerana masih mempunyai pelbagai aplikasi lain selain Google Photos yang menawarkan penyimpanan foto secara percuma. Stay tune guys!

Bagi yang ingin mencari aplikasi penyimpanan foto tanpa had, Amazon Photos adalah antara aplikasi yang boleh anda gunakan. Selain foto, pengguna juga boleh menyimpan video dan fail lain dalam cloud-based storage, tetapi ia terhad kepada 5GB sahaja untuk versi percuma.

Seperti Google Photos, Amazon Photos juga membenarkan pengguna untuk menyimpan foto pada kualiti original dan secara automatik akan sync foto tersebut, yang mana boleh dikongsi dengan ahli lain yang mendaftar dengan pakej langganan yang sama.

Dropbox merupakan salah satu aplikasi popular untuk servis penyimpanan, yang mana boleh digunakan seperti Google Photos. Pengguna boleh synchronize kesemua foto pada telefon pintar secara automatik.

Dropbox juga merupakan salah satu daripada beberapa servis penyimpanan yang mempunyai intergasi paling lengkap dengan third-party services. Walaubagaimanapun, versi percuma servis ini adalah terhad kerana pengguna hanya dapat 2GB dan kos untuk menambah kapasiti lebih mahal daripada yang lain. Namun begitu, ia menawarkan keselamatan yang baik dan ciri penuh.

OneDrive adalah servis penyimpanan yang sering dipilih untuk bisnes ( kerana integrasi dengan aplikasi Office), tetapi ia juga dapat digunakan sebagai pengganti kepada Google Photos. Pengguna dapat memuat turun aplikasi pada telefon pintar dan OneDrive secara automatik akan sync foto yang ada pada cloud.

OneDrive juga mempunyai galeri dengan ciri tag untuk memudahkan mencari gambar. Sama seperti Dropbox, ianya terhad dalam versi percuma yang hanya memberi 5GB sahaja kepada pengguna.

Mega adalah storage services yang mempunyai fungsi sama seperti Dropbox, Google Drive, dan OneDrive. Apa yang beza mengenai aplikasi ini, Mega menawarkan lebih banyak penyimpanan percuma iaitu 50GB. Sekiranya 50 GB masih tidak mencukupi, terdapat pilihan untuk pengguna meningkatkan kapasiti sehingga 2TB.Mega sendiri mempunyai UI yang bersih dan mudah dilayari. Aplikasi ini tersedia di platform mudah alih seperti Android.

Flickr adalah photo storage services yang menyasarkan jurugambar profesional atau jurugambar amatur yang ingin mencari tempat untuk menyimpan dan berkongsi foto berkualiti tinggi dan kini boleh digunakan oleh pengguna biasa. Flickr menyediakan ciri auto-syncing atau individual uploads bagi mereka yang hanya ingin menyimpan beberapa foto. Versi percuma aplikasi ini menawarkan penyimpanan sehingga 1 TB, tetapi kini lebih terhad dengan pengguna yang hanya dapat menyimpan 1,000 foto.

Bagi pengguna iPhone yang ingin mencari alternatif Google Photos, tiada lagi yang terbaik seperti iCloud. Pada dasarnya, ia adalah Google Drive bagi pengguna Apple yang mana mempunyai photo storage services yang dikenali sebagai iCloud Photos.

Sama seperti Google Photos, iCloud juga menyimpan foto dengan selamat untuk diakses hampir pada semua peranti. Pengguna percuma akan mendapat storage sebanyak 5GB, tetapi ia mempunyai pilihan untuk menambahkan kapasiti sehingga 2TB.  Malangnya, iCloud hanya dapat diakses pada peranti Apple kerana tiada sokongan rasmi untuk Android.


Penyanyi, Gisel Akhirnya Mengaku Rakam Video Porno Sebelum Bercerai

Berita kurang baik datang dari pelakon Indonesia Gisella Anastasia. Dipetik dari CNNIndonesia, dia baru saja dinamakan sebagai suspek dalam kes video pornografi yang dianggap menyerupainya.

Demikian dinyatakan oleh Ketua Perhubungan Awam Polda Metro Jaya, Kombes Pol Yusri Yunus. Berdasarkan hasil pemeriksaan forensik digital, video yang beredar beberapa waktu lalu adalah Gisel dengan seorang lelaki dengan inisial MYD.

“Hasil forensik memang telah keluar, maka siasatan lanjut dilakukan oleh pasukan penyiasat terhadap saudara GA (Gisella Anastasia)dan lelaki bersamanya dengan nama inisial MYD,. Kedua-dua mereka mengakui bahawa dalam video adalah diri mereka, yang beredar di media sosial”-katanya

Pada tahun itu diketahui bahawa Gisel masih merupakan isteri kepadaGading Marten. Mereka baru sahaja bercerai secara rasmi pada 23 Januari 2019. Kepada polis, Gisel mengatakan bahawa kejadian ini berlaku di Medan. Di mana, ini dilakukan di salah satu hotel di sana.

Tidak hanya berdasarkan pengakuan Gisel dan lelaki tersebut, kes Gisel juga merujuk kepada keterangan saksi pakar dan juga bukti lain. Oleh itu,di atas perlakuan mereka berdua, pasanga ini kini berdepan dengan hukuman berkaitan dengan Undang-Undang Pornografi.

Dipetik dari laman Okezone, lelaki dengan inisial MYD adalah lelaki berusia 36 tahun dari Medan. Nama sebenarnya ialah Michael Yukinobu de Fretes yang diakui oleh polis. MYD yang merupakan seorang atletkini tinggal di Kakogawa, Hyogo, Jepun.

Nama Gisel telah menjadi sebutan warga Indonesia yang meluas kerana munculnya video seks dengan watak wanita yang serupa dengannya. Dalam video yang berdurasi sekitar 19 saat itu, seorang wanita yang kelihatan seperti Gisel dilihat melakukan hubungan seks dengan seorang lelaki di sebuah bilik dan kemudian merakam adegan lucah mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wanita Tularkan Berita Palsu Neelofa Berjaya Dikesan

Hanya mengambil masa tiga jam,wanita yang bertanggungjawab berkongsi kisah palsu mengenai Noor Neelofa Binti Mohd Noor atau lebih dikenali sebagai Neelofa akhirnya berjaya dikesan oleh pembantu peribadi (PA) selebriti popular itu, Nadiah Khairuddin.

Mengesahkan dirinya sudah berhubung dengan individu tersebut yang dikenali sebagai Syamira Safiya, Nadiah berkata, dia menyerahkan kes ini kepada pihak peguam untuk tindakan lanjut.

“Selepas saya memuat naik wajah serta memintanya untuk tampil, akhirnya wanita itu menghubungi saya secara peribadi di media sosial selepas tiga jam ia dimuat naik.

“Sebagai pembantu kepada Neelofa, saya sudah meminta dia untuk berurusan dengan wakil peguam saya. Ini kerana, menerusi paparan skrin terbabit dia secara tidak langsung sudah mengaitkan nama saya,” katanya seperti dilapor HARIAN METRO

Dedah Nadiah, dia tidak mengenali dan mempunyai sebarang kaitan dengan Syamira dan dia ingin membersihkan namanya daripada terbabit dalam isu peribadi Neelofa dan tunangnya, Pu Riz

“Kami tidak ada apa-apa kaitan. Dia bukan saudara atau kawan saya.

“Cuma apa yang penting, saya hanya mahu membersihkan nama daripada terpalit dengan konflik membabitkan majikan dan PU Riz,” katanya.

Terdahulu Nadiah menerusi Insta Story nya mencari wanita menggunakan nama Syamira Safiya selepas individu itu dipercayai melemparkan tuduhan-tuduhan tidak berasas di laman sosial sehingga menjejaskan nama baik Neelofa dan PU Riz. Antara tuduhan tersebut termasuklah kononnya Neelofa terkena minyak pengasih dan kini sedang berubat dan pemilik jenama Naelofar itu juga dikatakan memasukkan sejumlah wang ke akaun PU Riz atas tujuan tertentu. Selain mendakwa pasangan itu sudah berkahwin di Kelantan.

Susulan itu, Nadiah meminta info daripada orang ramai yang mengenali wanita berkenaan supaya tampil membantu pihaknya mengesan wanita itu.


Menarik! SM Entertainment Bakal Adakan ‘Online Concert’ Secara Percuma

Tahun 2020 bakal melabuhkan tirainya tidak lama lagi. Dipetik dari Korea Herald, SM Entertainment bakal mengadakan konsert global yang akan diadakan pada 1 Januari 2021, 1 Petang (KST) dalam talian secara percuma sempena Tahun Baru yang bakal tiba tidak lama lagi. Stay tune guys!

Konsert ‘SMTOWN Live” akan live-streamed pada jumaat ini pada pelbagai platform media sosial termasuklah Youtube, Twitter, Facebook, TikTok, Japan KNTV, dan Beyond Live.

Di bawah tema “Culture Humanity”, SM berkata persembahan istimewa ini direka untuk untuk menghiburkan dan membawa harapan baru kepada semua orang di seluruh dunia yang mengalami kesukaran dengan pandemik COVID-19 pada Tahun Baru.

Artis terkenal SM Entertainment seperti Aespa, TVXQ, Super Junior, Taeyeon Girls’ Generation, Taemin SHINee, Baekhyun dan Kai EXO, Red Velvet, NCT dan ramai lagi  bakal membuat persembahan di konsert ini secara percuma!

Anda sudah bersedia untuk menonton konsert ini!?


Lisa & Rose BLACKPINK Bakal Lancar Single Solo Tahun Hadapan!

Menerusi pengumuman dibuat oleh pihak pengurusan kumpulan penyanyi wanita Korea popular BLACKPINK, mereka telah mengesahkan bahawa dua lagi anggota kumpulan itu iaitu Lisa dan Rose bakal mempunyai single solo masing-masing pada tahun hadapan.

Menurut YG Entertainment,Lisa dan Rose kini sedang dalam proses untuk mengeluarkan single mereka dan pihak pengurusan turut membuat persiapan rakaman video muzik seperti yang dirancang.

“Jisu merancang untuk keluarkan dua lagu solo itu terlebih dahulu kerana terdapat jadual penggambaran drama ‘Snow Ganghwa’ kelak,” kata wakil pengurusan tersebut

Terdahulu, YG Entertainment menyatakan selepas pelancaran album Blackpink, mereka merancang untuk mengelarkan single Rosé, Lisa, dan Jisoo mengikut susunan.

Sementara itu, kumpulan ini sedang membuat persiapan untuk konsert secara alam maya, YG PALM STAGE-2020 BLACKPINK: THE SHOW yang dijadualkan pada 31 Januari tahun hadapan. Ini merupakan konsert pertama sejak mereka melancarkan album penuh, The Album.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lihat 8 Foto Agnez Mo Yang Memang Cantik Dari Kecil!

Penyanyi antarabangsa yang berasal dari Indonesia, Agnez Mo tidak perlu diperkenalkan lagi.Siapa sangka Agnez atau nama sebenarnya Agnes Monica Muljoto ini sememangnya sudah lama berkarya di dalam industri hiburan apatah lagi memulakan karier sebagai seorang penyanyi sejak berusia 6 tahun.

Kini selepas 34 tahun, ada sahaja kejayaan dikecapi oleh penyanyi yang juga pelakon ini sehingga apa sahaja perkongsiannya pasti mencuri perhatian warganet termasuklah beberapa fotonya ketika masih kecil. Rata-rata peminat memuji kecantikan Agnez yang sememangnya kelihatan sejak dari kecil lagi malah wajahnya turut dikatakan sebagai komersil sehingga layak ditampilkan sebagai wajah iklan televisyen.

Berikut Murai.my tampilkan fakta menarik dan 8 foto Agnez sewaktu kanak-kanak!


Alexander Wang Dituduh Melakukan Pelecehan Seksual Sesama Jenis

Nama Alexander Wang menjadi topik perbualan hangat di media sosial setelah berita mengenai gangguan seksual yang dilakukannya terhadap seorang model. Tuduhan ini dinyatakan oleh model bernama Owen Mooney yang mengaku sebagai salah seorang mangsa Alexander Wang.

why is no one talking abt alexander wang bring a sexual predator omg ???? pic.twitter.com/92tPt2CvWm

— ethan☆ (@bl4ckvelvetslut) December 26, 2020

Secara terperinci, Owen menerangkan kronologi pelecehan seksual yang dialaminya. Pada masa itu dia berada di sebuah kelab untuk menyaksikan persembahan rapper pada tahun 2017.

“Saya terpisah dengan rakan-rakan saya dan tidak ada yang dapat bergerak kerana kelab itu penuh dengan orang. Seseorang di sebelah saya mengambil kesempatan untuk mula membelai kaki dan meraba-raba dibahagian intim,”- kata Owen Mooney dalam muat naik cerita Instagram.

Owen mengakui bahawa dia terpana ketika seseorang menyentuh tubuhnya. Ketika dia berpusing, dia lebih terkejut melihat Alexander Wang dan mencurigainya sebagai pelaku gangguan seksual. Tanpa mengatakan apa-apa, Owen segera berusaha untuk menjauh dari Alexander Wang.

Dalam sebuah video di media sosial, Owen Mooney juga mengajak mangsa Wang untuk bersuara dan berkongsi apa yang dilakukan oleh perekaitu. Sehingga petang Selasa, video tersebut telah ditonton sebanyak 55,600 kali. Dan beberapa jam yang lalu, video yang dia muat naik di TikTok telah dipadam oleh TikTok.

Kisah ini dibongkarkan buat pertama kali disiarkan oleh akaun Instagram @ShitModelMgmt.

Menurut pengakuan mangsa lain, Alexander Wang menawarkan minuman sebelum melakukan gangguan seksual. Mangsa rata-rata merasa tidak enak dan menerima minuman itu, dan tiba-tiba tidak sedar diri..

“Dia (Alexander Wang) memilih saya secara rawak dan ingin membeli saya minuman. Kemudian dia memaksa saya minum sebotol besar seperti vodka yang dibawanya. Ingatannya agak kabur tetapi saya mahu dibawa olehnya. Saya bangun di tempat tidurnya dengan seluar saya ditaggalkan dan dia berada di sana, ”- mengaku salah seorang mangsa penderaan seksual Alexander Wang.

Hingga kini, pihak Alexander Wang belum membicarakan gangguan seksual yang dituduhnya.


Kalah Kes Langgar Kontrak, Nur Sajat Diperintah Bayar Hampir RM200,000

Mahkamah Tinggi Shah Alam hari ini memerintahkan Nur Sajat Kamaruzzaman atau nama sebenarnya Muhammad Sajjad membayar ganti rugi hampir RM200,000 kepada bekas stokis utama syarikatnya, OWA Resources.

Dalam sebuah kenyataan media sebentar tadi, OWA Resources menang dalam rayuannya bagi saman kes pelanggaran kontrak. Bayaran ganti rugi dan kos telah ditingkatkan apabila Mahkamah Tinggi mendapati Sajat telah melanggar kontrak perniagaan. Pada Januari 2020, plaintif Nurwati Hussin, pengasas OWA Resources memenangi kes pelanggaran kontrak terhadap usahawan itu.

Mahkamah mendapati barisan peguam plaintif yang diketuai oleh Nurul Hafidzah Hassan dari firma guaman NHA Advocates And Solicitors telah membuktikan pada keseimbangan kemungkinan (on the balance of probabilities) yang ketiga-tiga defendan iaitu Sajat (Muhamad Sajjad Kamaruz Zaman), Ashaari Maznan dan Nur Sajat Aesthetic Sdn. Bhd. telah melanggar kontrak perniagaan dengan Nurwati.

OWA Resources berjaya menyaman Sajat pada 2018 kerana dia dikatakan gagal membekalkan bengkung dan girdle yang dipesan oleh syarikat itu antara Februari hingga April 2018.

“Hakim Mahkamah Sesyen telah mengadili ganti rugi dan kos kepada kami awal tahun ini tetapi kami merayu ke atas dua perkara termasuk kos yang tidak diberikan oleh Mahkamah Sesyen kerana kes ini melibatkan kos yang begitu tinggi termasuk 9,500 halaman dokumen, yuran pakar forensik komputer, lebih dari 40 hari pengurusan kes, 10 hari perbicaraan dan kos bagi menjawab tuntutan balas oleh Muhammad Sajjad Kamaruz Zaman yang telah dibuktikan salah oleh mahkamah.

Oleh itu, sekali lagi dengan bantuan barisan peguam Nurul Hafidzah Hassan dan Zeti Zulkifli, kami mengemukakan rayuan terhadap keputusan yang dibuat oleh Mahkamah Sesyen di Mahkamah Tinggi,” kata Nurwati dalam sebuah kenyataan

Mahkamah Tinggi Shah Alam menerima rayuan OWA Resources berkaitan ganti rugi dan kos bersetuju bahawa terdapat bukti yang mencukupi bagi meningkatkan pembayaran hampir kepada RM200,000.

“Mahkamah Sesyen meluluskan RM15,000 kepada anak guam OWA Resources bagi gantirugi yang merupakan dua daripada empat perkara yang telah kami failkan. Dua perkara lagi tidak diluluskan pada Januari 2020. Kami berpuas hati Mahkamah Tinggi Shah Alam bersetuju bahawa kedua-dua perkara yang dituntut itu benar dan kes ini menelan kos perbicaraan yang tinggi,”

“Akhirnya, keputusan pengadilan ini telah memulihkan imej, jenama dan reputasi OWA Resources. Sudah tentu kami gembira untuk anak guam kami kerana berjaya mendapat apa yang mereka mahukan dan untuk mereka terus berniaga dengan reputasi yang tetap kukuh. Adalah penting bagi mereka untuk memiliki reputasi yang baik dalam industri ini setelah mereka digambarkan seolah-olah mereka adalah penjenayah,” tambah peguam Nurul Hafidzah Hassan.

Nurwati menyatakan bahawa OWA Resources kini lebih komited dalam perniagaan mereka berbanding sebelumnya.

“Sudah lama perjalanan kami di mahkamah beberapa tahun ini bagi mencari keadilan dan keputusan hari ini telah mengakhiri krisis perundangan, ekonomi dan reputasi syarikat kami,” kata Nurwati lagi

Untuk rekod, saman balas Sajat terhadap Nurwati yang mendakwa stokis tersebut telah menyelewengkan wang syarikat dan melakukan pecah amanah telah ditolak Mahkamah Sesyen dan merupakan satu fitnah dan ancaman undang-undang tidak berasas. Malah melalui kes tersebut, Sajat didapati sentiasa meminjam duit Nurwati dan suami.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selain Syed Saddiq, Ini Figura Yang Pernah Gunting Rambut Secara ‘Live’

Malam tadi, ahli parlimen Muar Yang Berhormat Syed Saddiq Syed Abdul Rahman menunaikan nazarnya dengan membotakkan kepala selepas berjaya mencapai sasaran mengumpulkan sumbangan sebanyak RM200,000 bagi membeli komputer riba kepada pelajar di kawasan parlimennya.

Menariknya, sesi mencukur rambut itu telah disiarkan secara langsung di Astro Awani dan dilakukan sendiri oleh ibunya, Sharifah Mahani Syed Abdul Aziz.

“Bismillahirrahmanirrahim, berjuanglah anakku demi rakyat,” lafaz Sharifah Mahani ketika mula mencukur rambut Syed Saddiq.

Bersempena dengan itu, Murai.my mengimbas kembali mengenai beberapa figura terkenal yang pernah memotong rambut secara langsung di kaca televisyen mahupun menerusi media sosial.

Suatu ketika dahulu, sekitr tahun 1992 menjadi satu peristiwa yang terpenting dalam lipatan sejarah industri muzik tanah air apabila rambut beberapa kumpulan penyanyi rock terkenal telah dipotong berikutan dikaitkan sebagai `imej negatif’. Sebelum itu, mereka telah terpalit dengan pelbagai kontroversi termasuk gaya hidup yang bebas dan ganas. Difahamkan,insiden ‘rusuhan’ semasa konsert Battle Of The Band di Pulau Pinang pada 1986 juga telah menconteng arang ke muka penyanyi rock.

Susulan itu, dua vokalis kumpulan penyanyi rock terkenal, Datuk Awie (Wings) dan Amy Search bersetuju untuk memotong pendek rambut mereka walaupun tidak bersetuju pada awalnya. Menteri Penerangan ketika itu, Allahyarham Tan Sri Mohamed Rahmat telah memotong rambut mereka dan disiarkan secara langsung di RTM. Menurut laporan Sisipan Mingguan Malaysia, Panca pada 8 November 1992, Amy dan Awie menangis berpelukan selepas dipotong rambut pada upacara itu.

Keputusan pelakon dan pengacara membotakkan rambutnya ternyata mengejutkan ramai peminat. Manakan tidak, Zoey atau nama sebenarnya Mohd Hairey Abdul Rahman sering kali terkenal dengan fesyen rambutnya yang cukup bergaya.

A post shared by ZOEY RAHMAN (@zoeyrahman)

Bagaimanapun, difahamkan keputusan Zoey berbuat demikian adalah kerana ingin memberl laluan kepada rawatan menanam rambut. Ketika itu, Zoey berkongsi sesi mencukur rambut secara langsung di laman Insta-TV nya buat tatapan pengikut dan peminat di laman Instagram.

Sebelum ini, pelakon Fathia Latiff pernah mencetuskan beberapa kontroversi termasuklah membotakkan kepalanya selepas dikecam gara-gara isu dirinya membuka tudung.

Ketka itu, Fathia membuat video secara langsung di Instagram yang mana memperlihatkan seorang lelaki sedang menggunting rambutnya. Kini, Fathia sudah pun berubah dan kembali bertudung semula sekaligus mencuri perhatian ramai dengan kecantikannya.

Setelah single terbarunya berjudul Purnama trending nombor satu di saluran Youtube baru-baru ini, penyanyi Naim Daniel telah memotong rambutnya menerusi siaran langsung Instagram ‘Live’ sebagai janji kepada peminat.

A post shared by Naim Daniel (@naimdanielx)

Biarpun hanya memotong sedikit sahaja rambut hadapannya tidak lama selepas itu, Naim telah memotong pendek rambutnya berbanding penampilan sebelum ini yang selesa dengan berambut panjang.


Senarai Rancangan Menarik 2021 Di Stesen Televisyen Media Prima

Bermula esok, segala-galanya akan bermula baharu sekaligus menutup tirai tahun 2020 yang penuh dengan pelbagai kisahnya tersendiri terutamanya kesan penularan wabak COVID-19.

Namun, itu tidak membuatkan rangkaian Televisyen Media Prima yang merangkumi TV3, ntv7, 8TV dan TV9 terlepas menyajikan pelbagai program menarik bermula daripada 1 Januari 2021 ini. Beberapa program tempatan dan antarabangsa yang menarik menerusi empat rangkaian televisyen bersesuaian dengan genre rakyat Malaysia telah dirangka dan akan mula ditayangkan bermula esok.

Berikut Murai.my tampilkan senarai rancangan menarik 2021 di stesen televisyen Media Prima

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.